Vučić: U Srbiji ostaje na snazi zabrana kretanja vikendom – Kazaljka\nNaslovna/Društvo/Vučić: U Srbiji ostaje na snazi zabrana kretanja vikendom\nOn je rekao da se može očekivati da od 4. maja sve počne da radi i da se, ako sve bude u redu, oko 1. maja može očekivati obnova avio saobraćaja, delimično otvaranje međugradskog saobraćaja i delimično otvaranje gradskog saobraćaja\nBEOGRAD (AA) – Predsednik Srbije Aleksandar Vučić izjavio je danas da prema mišljenju struke nema razloga da se ukida zabrana kretanja vikendom i da će najverovatnije ostati na snazi celodnevni policijski čas vikendom.\n“Verujem da Vlada neće menjati odluku i da će zabrana kretanja biti od petka do ponedeljaka u 5 ujutru”, rekao je Vučić posle otvaranja nove bolnice u Vojno-medicinskom centru na Karaburmi u Beogradu.\nOn je rekao da se može očekivati da od 4. maja sve počne da radi i da se, ako sve bude u redu, oko 1. maja može očekivati obnova avio saobraćaja, delimično otvaranje međugradskog saobraćaja i delimično otvaranje gradskog saobraćaja.\nVučić je rekao da se pokazalo da je Srbija u stanju da izgradi i privremene i stalne bolnice, kao i da se mora požuriti sa radovima na novoj zgradi Kliničkog centra Srbije.\nOn je rekao da nova bolnica u VMC Karaburma može da primi 60 pacijenata i da svako od njih može da bude priključen na respirator.\nVučić je dodao da veruje da će Srbija od ponedeljka imati kapacitet za proizvodnju 200.000 maski, od kojih će se deo stavljati u rezervu, kako bi Srbija spremno dočekala novi talas koronavirusa.\nOn je istakao da Srbija ima i respiratore u rezervi i da ih je rasporedila po celoj zemlji, te da će posle prvog talasa virusa napraviti pregled, kako bi se pripremila za drugi talas.\n“Čini mi se da ćemo tačkasto poput leopardove kože da osnažimo sve centre u Srbiji”, rekao je Vučić.\nOn je dodao da je Srbija poslala 20 respiratora u Republiku Srpsku, entitet u BiH, i dva u Goražde.\nVučić je rekao da će on u Sremskoj Mitrovici, a član Predsedništva Bosne i Hercegovine Milorad Dodik u Staroj Gradiški odati poštu stradalima u logorima Drugom svetskom ratu i da žele da pošalju zajedničke poruke.\nUpitan o pitanju Kosova, Vučić je rekao da će o tome predstavnici Srbije sutra razgovarati sa evropskim predstavnicima.


CIK danas potvrđuje rezultate za Dom naroda BiH - ZOS radio\nCentralna izborna komisija danas bi trebala potvrditi rezultate posrednih izbora za Dom naroda Parlamenta BiH iz FBiH i RS. Naime, jučer do 16 sati u CIK, kako je potvrđeno „Avazu”, nije stigla nijedna žalba na ranije utvrđene rezultate izbora za Državni parlament.\nRiječ je o 15 delegata imenovanih za Državni dom naroda iz Federacije BiH, i to u Klub Bošnjaka: Fahrudina Radončića (SBB), Sifeta Podžića (DF), Safeta Softića (SDA), Seada Kadića (SDA) i Halida Genjca (SDA). Potvrda rezultata očekuje se i za pet delegata u Klub Hrvata, i to: Martina Raguža (HDZ 1990), Bariše Čolaka (HDZ BiH), Marija Karamatića (HDZ BiH), Zdenke Džambas (HDZ BiH) i Ljilje Zovko (HDZ BiH).\nIz CIK-a bi danas trebali potvrditi i ranije utvrđene rezultate posrednih izbora za Dom naroda Državnog parlamenta iz RS u koji su imenovani Ognjen Tadić (SDS), Darko Babalj (SDS), Sredoje Nović (SNSD), Nebojša Radmanović (SNSD) i Dragutin Rodić (DNS).\nPrevious articleFirma Inox-Ajanović jedina iz BiH na Sajmu BAU u Minhenu\nNext articleIncident u Sarajevu: Ekstremisti upali na džumu u džamiju Stara Breka!


Cenimo slobodnu spoljnu politiku Srbije (video) - 12.05.2015, Sputnik Srbija\nCenimo slobodnu i nezavisnu spoljnu politiku Srbije — i kad je reč o odbijanju da se priključi sankcijama i u tome što je njen predsednik uzeo učešće u svečanosti... 12.05.2015, Sputnik Srbija\npolitika, vesti, rusija, svet, srbija, valentina matvijenko\n20:15 12.05.2015 (Osveženo: 16:19 05.10.2015)\nCenimo slobodnu i nezavisnu spoljnu politiku Srbije — i kad je reč o odbijanju da se priključi sankcijama i u tome što je njen predsednik uzeo učešće u svečanosti povodom 70. godišnjice pobede, izjavila je predsednica gornjeg doma ruskog parlamenta Valentina Matvijenko na početku dvodnevne posete Beogradu, tokom koje se sastaje sa srpskim državnim vrhom.\nMatvijenkova je posetu počela susretom sa predsednicom Skupštine Srbije Majom Gojković, s kojom je potpisala Sporazum o saradnji Saveta Federacije Rusije i parlamenta Srbije.\nOvim je dat institucionalni okvir dosadašnjoj parlametnarnoj saradnji, budući da je srpski parlament 2009. potpisao istovetan sporazum sa Državnom dumom, donjim domom ruskog parlamenta, rekla je predsednica Skupštine Srbije.\nMatvijenkova je istakla da je međuparlamentarna saradnja važna komponenta međudržavnih odnosa Srbije i Rusije i da po intenzivnosti ne zaostaje za izuzetno visokim nivoom kontakata koje imaju predsednici i vlade dveju zemalja, a u poslednje vreme, kako je dodala, dobila je novu dinamiku.\n„Od naših parlamenata mnogo zavisi formiranje ugovorno-pravnog temelja naše saradnje, formiranje odnosa prijateljstva i poverenja’, rekla je ona.\nMatvijenkova je izrazila uverenje da će potpisani sporazum dati novi impuls razvoju međuparlementarne saradnje i ispuniti je novim sadržajem.\nKonkretizovati saradnju na više polja\nOdgovarajući na pitanje o konkretnim koracima u realizaciji potpisanog sporazma i plan daljih kontakata, Gojkovićeva je rekla da će dve parlamentarne saradnje najaktivnije sarađivati pri stalnim parlamentarnim skupštinama Saveta Evrope, OEBS-a, Interpalemetnarne unije, Crnomorske ekonomske inicijative i drugih. Intenziviraćemo kontakte i razmenjivati mišljenja o svim aktuelnim pitanjima koja se razmatraju pri tim stalnim skupštinama.\nPrema rečima Matvijenkove, sporazum predviđa preioritetne pravce razvoja saradnje. Dogovoreno je da će biti dat nalog grupama za prijateljstvo u Savetu Federacije i Skupštini Srbije, odnosno grupama za međuparlametnarnu saradnju da one sačine konkretni plan akcija u vezi sa realizacijom inicijativa.\n„Veoma interesantno iskustvo u zakonodavnoj delatnosti, sinhornizovaćemo svoju delatnost na ratifikaciji sporazuma koji će se potpisivati na međuvladinom nivou, doprinosićemo međuregionalnoj saradnji između subjekata RF i Srbije. Trebalo bi da konkretnija bude saradnja u humanitarnoj sferi, kao i kulturna saradnja, sardnja u sferi obrazovanja i naravno kulturna razmena u kontekstu predstojeće uzajamnih godina kulture 2016—2017. godine“, rekla je Matvijenkova.\nSrbija ponosna zbog učešća na Paradi\nGojkovićeva i Matvijenkova su odgovorile i na pitanja o proslavi 70. godišnjice pobede nad fašizmom, koja je 9. maja obeležena paradom u Moskvi, i odsustvu nekih državnika sa te proslave.\n„Mi nismo obraćali pažnju kao država na to ko želi da učestvuje na paradi, a ko ne. Zadovoljstvo nam je bilo što je predsednik Nikolić bio prusutan na Danu pobede nad fašizmom i što je Vojska Srbije uzela učešće na toj veličanstvenoj proslavi“, rekla je predsednica srpskog parlamenta.\nOna je istakla da je to veliki istorijski datum koji nikada niko ne sme da zaboravi ni u jednoj državi.\n„Nemamo prava na to jer je toliko života je dato za slobodu Srbije, čitave Evrope i čitavog sveta da ne postoji čovek koji sme danas da vrši reviziju istorije“, istakla je Gojkovićeva.\nOna je dodala da se Srbija ponosi što je uzela učešće u proslavi Dana pobede nad fašizmom i što je taj datum obeležen na dostojanstven način i u samoj zemlji.\n„U Rusiji vema visoko cenimo nezavisnu i slobodnu spoljnu politiku Srbije i kad je reč o odbijanju da se priključi sankcijama bez obzira na ogroman pritisak na Srbiju, i u tome što je predsednik Srbije uzeo učešće u svečanosti povodom 70. godišnjice pobede, predsednik zemlje čiji je narod pokazivao neverovatnu hrabrost i herojstvo, i oslobodilački pokret Jugoslavije u borbi protiv fašizma. To je naša zajednička pobeda“, naglasila je Matvijenkova.\nKad je reč o tome da je neko došao, a neko nije, istakla je ona, to je naša pobeda, pobeda naroda bivšeg SSSR koji su dali najveći doprinos slomu fašizma i oslobodili svet i Evropu fašističke pošasti.\nPrema rečima Matvijenkove, to kako je široko obeležen 9. maj u Rusiji, ne samo paradom već i pohodom „Besmrtnog puka“ govori o tome da su narodi Rusije i drugi narodi sveta odali poštu palima za našu slobodu, poklonili se veteranima Velikog otadžbinskog rata.\n„I to je najvažnije. Nije važno ko je došao, a ko nije došao“, zaključila je ona.\nMatvijenkova će se tokom dvodnevne posete sastati i sa premijerom Aleksandrom Vučićem, predsednikom Tomislavom Nikolićem, minsitrom spoljnih poslova Ivicom Dačićem, kao i sa patrijarhom srpskim Irinejom.


SB daje Srbiji 400 miliona dolara\nSvetska banka podržaće budžet Srbije sa 400 miliona dolara, najavila je direktorka i regionalni koordinator Svetske banke za jugoistočnu Evropu Džejn Armitidž.\nPremijer Srbija Ivica Dačić i direktorka i regionalna koordinatorka za Jugoistočnu Evropu Džejn Armitidž\nPredstavnici Svetske banke danas su u razgovoru sa premijerom Srbije Ivicom Dačičem potvrdili da ta finansijska institucija želi da značajno poveća podršku Srbiji.\nSvetska banka podržaće budžet Srbije sa 400 miliona dolara, a prvu ratu od 100 miliona Srbija će moći da povuče tek pošto potpiše sporazum sa MMF-om, najavila je danas direktorka i regionalni koordinator Svetske banke za jugoistočnu Evropu Džejn Armitidž.\nUz pohvale Vladi na merama za smanjenje budžetskog deficita i javnog duga, ona je ocenila da je Srbija u najgoroj ekonomskoj situaciji u regionu zbog loše poljoprivredne sezone, ali se, po rečima Armitidž, u narednoj godini očekuje rast privredne aktivnosti od 2,5 odsto:\n“Još puno reformi u javnom sektoru treba da se sprovode – u obrazobanju, zdravstvu ili u penzionom sistemu koji odnosi skoro 14 procenata bruto društvenog proizvoda. Plate u javnom sektoru su skoro 10 procenata BDP-as. Reforme su potrebne kako bi se to smanjilo, i kako bi javni sektor trošio više para na investicije – za puteve, energetiku, irigaciju.”\nA ambasador SAD u Srbiji Majkl Kirbi ja na današnjem skupu Američke privredne komore u Srbiji izjavio da su SAD spremne da pomognu Srbiji u rešavanju ekonomskih problema, ali da Vlada mora da sprovede reforme radi stvaranja boljih uslova za poslovanje i privlačenje stranih investicija:\n“Imate previsoku nezaposlenost, gubite isuviše mladih ljudi. Moja poruka se odnosila samo na to kako da Sjedinjene Države, Američka privredna komora rade zajedno sa Vladom, kako bi popravili biznis okruženje za lokalne biznise, za inostrane biznise, novčane i biznise za budućnost.”\nAmerički ambasador je ocenio da Vlada Srbije mora da vodi konzistentnu, predvidivu i transparentnu politiku i ojača pravosudni sistem. Takođe, Kirbi je rekao da vlasti SAD planiraju da u januaru u Vašingtonu organizuju skup na kojem bi investitore upoznali sa mogućnostima za ulaganje u Srbiju.


SAD i Velika Britanija pozvale Srbiju pred SB UN da izruči Hagu Jojića i Radetu - Politički.rs\nSAD i Velika Britanija pozvale Srbiju pred SB UN da izruči Hagu Jojića i Radetu\nBeta, Foto: Wikipedia/ Bernd Untiedt\nSAD i Velika Britanija danas su pred Savetom bezbednosti Ujedinjenih nacija (SB UN) izrazile zabrinutost zbog nesaradnje Srbije sa naslednikom Haškog tribunala i pozvale Beograd da izruči bivše poslanike Srpske radikalne stranke (SRS).\nNa sednici SB UN, na kojoj su redovan izveštaj podneli predsednik medjunarodnog suda u Hagu Karmel Adjijus (Carmel Agius) i glavni tužilac Serž Bramerc (Serge Brammertz), predstavnik SAD je izrazio “ozbiljnu zabrinutost” zbog nesaradnje Srbije sa Medjunarodnim rezidualnim mehanizmom za krivične sudove.\n“Srbija ima obavezu da saradjuje sa Mehanizmom i pozivamo je da postupi po nalogu tog suda, da uhapsi i izruči bivše poslanike Srpske radikalne stranke, Petra Jojića i Vjericu Radetu”, kazao je američki diplomata.\nOn je ukazao i na problem negiranja genocida i na pojavu murala u Beogradu sa likom nekadašnjeg komandanta Vojske Republike Srpske Ratka Mladića, pravosnažno osudjenog u Hagu za genocid i zločine protiv čovečnosti.\nPredstavnik Velike Britanije je pozvao Srbiju “da se povinuje naredjenju Mehanizma”.\n“Žao nam je što Srbija nije isporučila Petra Jojića i Vjericu Radetu posle više zahteva od Mehanizma. Pozivamo je da to učini bez daljeg odlaganja”, kazao je britanski diplomata.\nOd stalnih članica SB UN, i predstavnik Norveške je osudio neizručenje Jojića i Radete Hagu, navodeći da Srbija time šalje lošu poruku svetu.\nPrethodno je predsednik Mehanizma Adjijus, dok je podnosio izveštaj, ponovo pozvao Srbiju da uhapsi i izruči Jojića i Radetu, optužene za nepoštovanje tog suda.\nZbog odbijanja da uhapsi Jojića i Radetu, Adjijus je Srbiju do sada tri puta prijavio Savetu bezbednosti UN. Njih je Haški tribunal 2012. optužio da su pretnjama, ucenama i mitom uticali na svedoke optužbe u haškom procesu protiv lidera radikala Vojislava Šešelja. Vlasti Srbije od 2015. godine odbijaju da uhapse i izruče Jojića i Radetu u Hag.\nAmbasador Srbije pri UN Nemanja Stevanović rekao je tokom rasprave da je Srbija godinama posvećena saradnji sa Mehanizmom, ocenivši je kao uspešnu.\nStevanović je kazao da ni SB UN ni Mehanizam nisu podržali inicijativu Srbije da njeni državljani osudjeni u Hagu izdržavaju kaznu u domovini.\nOn je pozvao članice SB UN da prihvate tu inicijativu, navodeći da Srbija prihvata medjunarodni nadzor i da pruža “snažne garancije” da osudjeni neće biti pušteni ranije ako budu izdržavali kaznu u svojoj zemlji.\nStevanović je pozvao da “humanitarni aspekti” budu uzeti u obzir prilikom odredjivanja lokacije gde će Ratko Mladić izdržavati kaznu, navodeći da se on suočava sa brojnim ozbiljnim zdravstvnim izazovima.\nAmbasador Hrvatske pri UN Ivan Šimonović rekao je povodom slučaja Jojića i Radete da je zastrašivanje svedoka “ozbiljan zločin” i da kao takav treba da bude tretiran.\nŠimonović je kazao i da je veličanje ratnih zločinaca i negiranje genocida i drugih ratnih zločina neprihvatljivo i da udaljava region od pomirenja.\nNaveo je i da Zagreb čeka odgovor Srbije o potpisivanju bilateralnog sporazuma o procesuiranju ratnih zločina.\nAmbasador BiH pri UN Sven Alkalaj takodje je kao neprihvatljivo osudio veličanje ratnih zločinaca i negiranje genocida i drugih ratnih zločina.\nOn je ukazao na činjenicu da se u Srbiji i Republici Srpskoj crtaju murali sa likom Mladića, i dodao da to nije put ka pomirenju ni u BiH ni na Zapadnom Balkanu.\nNaveo je da je kažnjavanje svih odgovornih za zločine neophodno radi pomirenja, koje je deo puta regiona ka članstvu u EU.\nAlkalaj je kazao da BiH ostaje posvećena istraživanju i procesuiranju svih osumnjičenih za ratne zločine, navodeći da vlasti rade na rešavanju svih otvorenih slučajeva.\nStalne članice SB UN danas su iznele različita vidjenja uloge i opravdanosti postojanja Medjunarodnog rezidualnog mehanizma za krivične sudove.\nPredstavnik SAD je rekao da je Vašington “duboko zahvalan posvećenosti i napornom radu” suda, ukazavši na njegovu važnu ulogu u obezbedjivanju pravde za žrtve u Ruandi i bivšoj Jugoslaviji.\nMehanizam je nastavio da ostvaruje napredak u radu, uprkos ograničenjima zbog pandemije korona virusa, rekao je američki diplomata i dodao da SAD cene napore na okončanju preostalih slučajeva i privodjenju pravdi preostalih begunaca iz Ruande.\nPredstavnik Velike Britanije je kazao da Mehanizam i dalje igra ključnu ulogu za izbegavanje nekažnjivosti i za obezbedjenje pravde za žrtve ratova u bivšoj Jugoslaviji i Ruandi.\nNaveo je da je sud ove godine priveo kraju tri važna slučaja, medju kojima su i osudjujuće presude Mladiću, kao i bivšim zvaničnicima Službe državne bezbednosti Srbije, Franku Simatoviću i Jovici Stanišiću, nepravosnažno osudjenim na 12 godina zatvora za zločine protiv čovečnosti i kršenje zakona i običaja rata.\nBritanski diplomata je rekao da London ostaje potpuno posvećen radu Mehanizma i pozvao sve članice UN da pomognu rad suda u Hagu.\nPredstavnica Francuske je takodje izrazila podršku Mehanizmu, navodeći da je 2021. godina bila važna za tu instituciju.\n“Mehanizam je nastavio rad u teškim okolnostima i ostvario značajan napredak. Donete su tri presude na koje se dugo čekalo”, kazala je.\nNavela je da je potrebno da Mehanizam ima adekvatno finansiranje i dodala da Pariz poziva sve zemlje da saradjuju sa Mehanizmom.\nPredstavnik Rusije je rekao da je Mehanizam “privremena struktura” i da je “netačno smatrati ga medjunarodnim tribunalom”, ali da se uprkos tome “ne vide aktivnosti na njegovom gašenju”.\nOn je upitao zašto se troši ogroman novac na rad tog suda, koji je kritikovao zbog odnosa prema zdravstvenim problemima Ratka Mladića, navodeći da mu je onemogućena adekvatna nega.\nRuski diplomata je kritikovao i Haški tribunal koji je Mehanizam nasledio, rekavši da o njegovoj nepristrasnosti dovoljno govori činjenica da godinama nije osudio bivše zvaničnike Kosova kojima se trenutno sudi pred kosovskim sudom za zločine OVK, čije je sedište u Hagu.\nPredstavnik Kine je rekao da je potrebno smanjiti troškove rada Mehanizma u Hagu, ali je i ukazao na značaj saradnje zemalja sa tim sudom.\nJoš jedanaest svedoka na suđenju Tačiju\nTagged: HAG, MEĐUNARODNI MEHANIZAM ZA KRIVIČNE SUDOVE U HAGU, PETAR JOJIĆ, SAVET BEZBEDNOSTI UN, VJERICA RADETA


- Znamo šta nam donosi ovaj meč, bićemo maksimalno koncentrisani i daćemo sve od sebe za pozitivan rezultat. Realno, prema svemu što smo prikazali ove sezone zaslužujemo da igramo Evropu – rekao je Milunović u izjavi za klupski sajt.\nCrveno-beli su tokom sezone prošli kroz mnoga iskušenja, ostvarivani su ciljevi, ali reč "umor", jer će u Atini odigrati 35. meč od jula meseca, za duel protiv Olimpijakosa ne postoji, napominje iskusni defanzivac.\n- Ne osvrćemo se na broj mečeva koji smo odigrali do sada, već samo na važnost ove utakmice. Znamo da nas posle Atine očekuje samo još duel sa Čukaričkim, pa zaslužen odmor i zato moramo dati maksimum. Ne treba se štedeti i siguran sam da će ekipa to i uraditi. Neka psihološka iscrpljenost je u ovom slučaju u drugom planu. Svi mi želimo posle dve godine da Zvezda dočeka proleće u Evropi, izuzetno motivisani idemo u Atinu po pozitivan rezultat.\nOlimpijakos ove sezone većinu golova primio je iz prekida, dva baš u duelu sa srpskim šampionom. Drugi gol posle kornera u pobedi od 3:1 postigao je baš Milunović, u 87. minutu.\n- Ako neko primi dva gola iz prekida u Beogradu kao Olimpijakos sigurno je da će akcenat baciti baš na taj segment igre. U Beogradu smo došli do golova iz prekida, oni su sastavni deo fudbala, mogu da budu odlučujući i da rešavaju meč. Međutim, mislim da bismo trebali i iz igre da pravimo šanse, da pokušamo na taj način da dođemo do rezultata.\nZbog bratskih odnosa navijača dva kluba, atmosfera na stadionu „Karaiskakis“ biće prijateljska, svečarska kao ona u Beogradu, bez obzira na izuzetan značaj meča.\n- Lepo je kad ceo stadion peva istu pesmu, uveren sam da će atmosfera ponovo biti vrhunska. Podrška navijača će nam značiti kao i uvek i nadam se da ćemo ih mi obradovati dobrim rezultatom i plasmanom u Ligu Evrope – veruje Milunović.\nCrvena zvezda je posle pet kola treća u grupi B sa tri osvojena boda, dok je Olimpijakos poslednji sa samo jednim. Prvaku Srbije dovoljan je i remi za ostanak na ovoj poziciji i plasman u šesnaestinu finala Lige Evrope, dok klubu iz Atine odgovara samo pobeda. Utakmicu će suditi Italijan Danijele Orsato.


Писонеро: Вакцине су наставак подршке ЕУ Западном Балкану\nHomeVestiPisonero: Vakcine su nastavak podrške EU Zapadnom Balkanu\nPortparolka Evropske komisije Ana Pisonero izjavila je danas da vakcine koje su juče stigle u Srbiju, a potom i u druge zemlje Zapadnog Balkana, znak nastavaka podrške EU partnerima u regionu u borbi protiv pandemije korona virusa.\n”Glavna poruka je da je EU stalo do Zapadnog Balkana. Budućnost regiona leží u EU i zato radimo najbolje što možemo da ih podržimo i u ovij borbi protiv pandemije”, rekla je Ana Pisonero.\nU Evropskoj komisiji kažu da su na Zapadni Balkana isporučene prve doze vakcine koje je EU obezbedila kroz svoj program zajedničke nabavke za zemlje članice.\n”U pitanju je 651.000 doza čiju je isporuku omogućila Austrija. Raspodela vakcina se vrši prema epidemiološkim potrebama, a prvenstveno su namenjene za vakcinaciju zdravstvenih radnika i drugih ugroženih grupa”, rekla je Pisonerova.\nOna je dodala i da evropski komesar za proširenje Oliver Varheji tokom svog boravaka u zemljama regiona razgovara sa tamošnjim vlastima i o nacionalnim odgovorima na pandemiju i podršci EU.\nU Briselu napominju da je EU obezbedila paket od 3,3 milijarde evra za hitne potrebe regiona u borbi protiv kovid-19, uključujući i saniranje dugoročnih posledica pandemije na zaposlenost i socijalnu zaštitu građana Zapadnog Balkana.\nSamo za nabavku vakcina iz programa EU, Komisija je za Zapadni Balkan izdvojila 70 miliona evra.


Inicijativa protiv planiranog uništavanja parka i platoa ispred Hrama Svetog Save - Peticije.online\nPodeli na Fejsbuku (900)\nPotpisi 1 187\nMi, dolepotpisani Beograđani, protivimo se započetom izvođenju radova u parku/platou ispred Hrama Svetog Save koji će rezultirati uništavanjem gradskog parka i pretvaranjem javne zelene površine u popločani trg.\nZAHTEVAMO PONIŠTENJE POSTOJEĆEG URBANISTIČKO-ARHITEKTONSKOG REŠENJA I RASPISIVANJE JAVNOG (ANONIMNOG) KONKURSA ZA PRONALAŽENJE OPTIMALNOG REŠENJA ZA PARK ISPRED HRAMA SVETOG SAVE KOJIM BI BILE ZADOVOLJENE POTREBE I INTERESI BEOGRAĐANA ZA JAVNOM ZELENOM POVRŠINOM I SPREMNI SMO DA SE ZA TAJ CILJ BORIMO SVIM ZAKONSKIM SREDSTVIMA\nda park ispred Hrama Svetog Save ostane gradski park sa zelenom površinom, a da ne postane popločani trg;\nda novo arhitektonsko rešenje uključi postojeće javne zelene površine, kao i trenutni broj zdravih stabala i ostalog rastinja u parku;\nda nivo buke, zagađenja vazduha i stepen osunčanosti budu precizno regulisani novim rešenjem;\nda građanima na raspolaganju ostanu dečija igrališta I klupe za starije sugrađane;\nda se nađe drugo rešenje za izgradnju gabaritnog objekta za potrebe Patrijaršije SPC, a ne u sred gradskog parka;\nda se novim projektom reši problem parkiranja za stanovnike ovog dela grada, kao i za organizovane posete turista ili učesnike raznih manifestacija;\nda se transparentno prikažu troškovi rekonstrukcije parka kako bi javnost bila upoznata sa tim kako će biti utrošena ogromna budžetska sredstva - 7,5 miliona evra (koliko iznosi najavljena cena projekta) iz džepova građana.\nPredviđeni izgled parka ispred Hrama Svetog Save (izvor: ekapija)\nIako je planirana sadnja novih stabala između predviđene zgrade Patrijaršije SPC i Narodne biblioteke, to ipak ne umanjuje činjenicu da dolazi do znatnog smanjenja zelene površine koja ima ulogu u prečišćavanju zagađenog vazduha i snižavanju temperatura tokom letnjih meseci. Pored toga, zelene površine koriste se za odmor, dečiju igru, šetnje i ostale aktivnosti. Planirani drvored koji raste iz parterne fontane može predstavljati idealnu podlogu za razvoj komaraca i ostalih insekata, te imati štetan uticaj po zdravlje ljudi i životinja. Projekat predviđa i smanjenje broja klupa i dečijih igrališta što će nesumnjivo uticati na kvalitet života najstarijih i najmlađih stanovnika Vračara. U toku zimskog perioda, ovako "brisan" prostor biće idealna osnova za stvaranje i zadržavanje leda, dok će upotreba soli i rizle samo ubrzati deterioraciju podloge.\nArhitektonsko rešenje ne dolikuje principima metropole koja bi trebalo da teži da obezbedi multifunkcionalan prostor koji ispunjava potrebe i interese svih građana i korisnika.\nSmatramo da se verske (Božićno i Uskršnje seoce) i kulturne manifestacije i dalje mogu nesmetano održavati u postojećem prostoru, uz neophodnu revitalizaciju oštećenih ploča i eventualnog prilagođavanja određenih zona parka planiranom načinu korišćenja (npr. ojačana staza za kretanje konjskih zaprega). Na ovaj način, smanjili bi se troškovi investicije (najavljeni troškovi realizacije čitavog projekta rekonstrukcije iznose 7,5 miliona EUR)*, a ovaj prostor bi i dalje funkcionisao kao javna zelena površina - javno dobro - gradski park.\nUkoliko želite da podržite našu borbu, molimo vas da nas kontaktirate putem obrasca ili preko našeg Instagram profila: vracar_zona_3.1.\nFotografija 1. Deo zelenila koje će nestati (izvor: privatna arhiva)\nFotografija 2. Trenutan izgled i upotreba parka (izvor: privatna arhiva)\n*Najavljeni troškovi realizacije čitavog projekta iznose 7,5 miliona EUR. Smatramo da se ovaj novac može iskoristiti za realizaciju drugih projekata.\nInicijativa građana VRAČAR ZONA 3.1 Kontaktirajte autora peticije\nPotpisivanjem, ovlašćujem Inicijativa građana VRAČAR ZONA 3.1 da preda moj potpis onima koji imaju moć odlučivanja po ovom pitanju.\nDodajte peticiju "Inicijativa protiv planiranog uništavanja parka i platoa ispred Hrama Svetog Save" ovom spisku\nSve vreme 7175 5655\n24 sati 1530 1169\nSve vreme 349 283


Galenika osvojila regionalnu nagradu "Digital Cup Awards" - Marketing Mreža\nGalenika osvojila regionalnu nagradu „Digital Cup Awards“\nNa nedavno održanoj konferenciji Social Media Summit u Sarajevu, Galenika je osvojila Digital Cup Awards nagradu u kategoriji – najbolja digitalna kampanja za rebranding godine.\nDigital Cup Awards je stručna nagrada koja se dodeljuje kompanijama i brendovima za najkvalitetnije i najprofesionalnije digitalne kampanje u protekloj godini. Takmičenje je regionalnog karaktera i učestvovalo je 67 kompanija iz svih zemalja Adriatic regije. Dodeljene su nagrade u 20 različitih kategorija, a stručni žiri kojeg su sačinjavali eksperti iz regiona u oblasti digitalnog marketinga dodelio je Galenici nagradu u kategoriji „NAJBOLJI REBRANDING GODINE“ nakon detaljne analize kampanja svih učesnika u ovoj kategoriji.\n„Biti prepoznat kao najbolji u nekoj kategoriji pokazuje nam koliko dobro radimo svoj posao i daje nam podstrek da dalje nastavimo bolje i kvalitetnije, jer naši potrošači to zaslužuju. Regionalna nagrada za najbolju digitalnu kampanju govori o tome koliko je Galenika kompanija koja ima modernu poslovnu viziju. Novi vizuelni identitet kompanije došao je nakon investicionog i transformacionog ciklusa koji je realizovan tokom prethodnih godina, a koji je rezultirao modernizacijom kompanije i digitalizacijom poslovanja. S tim u vezi rebranding kampanja koju smo realizovali imala je za cilj menjanje percepcije kod potrošača i uvođenje novog vizuelnog identiteta kao pokazatelja inovativnog pravca kojim se kompanija kreće.“ – izjavio je Naid Gubaljević, Country Manager za BiH u kompaniji Galenika.\nGalenika je rebranding kampanju pod sloganom „Posvećeni ljudima, verni zdravlju“ sprovela sredinom 2021. godine. Kampanja je imala za cilj uvođenje novog vizuelnog identiteta kroz boje koje simbolizuju vrednosti kompanije i još bliže reflektuju njenu misiju i posvećenost zdravlju i odgovornom poslovanju.\nDigital Cup Awards


Početna » Novo » Page 25856\n„Bomba“ Eda Maajke u američkoj seriji\nAmerička kompanija Blind Decker Productions iz Los Anđelesa licencirala je pesmu „Bomba“ repera Eda Maajke za potrebe nove sezone TV serijala „Sleeper Cell“ koji opisuje paranoju i strah američkog stanovništva posle terorističkih napada 11. septembra. Pesma „Bomba“ je sa poslednjeg albuma „Stig’o ćumur“ Eda Maajke, a pojaviće se u serijalu „Sleeper Cell“ u 206.\nDve godine bez Evrope\nRekcija Evropske rukometne federacije (EHF) na odluku rukovodstva ženskog rukometnog kluba Kikinda da ne igra mečeve trećeg kola Čelendž kupa protiv Vlaznimija iz Đakovice bila je izuzetno oštra. Naime, EHF je u utorak kaznio Kikinđanke sa 7.500 evra i dve godine zabrane nastupanja na međunarodnim kupovima.\nZa lakši baraž\nPosle visoke pobede nad Luksemburgom, pred kaćkom publikom, i dva treninga u Nišu, naši najbolji rukometaši ponovo su napustili zemlju. Ovoga puta samo da bi otišli do susedne Makedonije, s čijom će A selekcijom večeras, u Ohridu, odigrati utakmicu petog kola pretkvalifikacija za prvenstvo Evrope u Norveškoj, sledeće godine.\nPosle tri uzastopna poraza u Evroligi košarkaši Partizana su doveli sebe u položaj da večeras u 12. kolu moraju da pobede Olimpiju ukoliko žele u drugi krug ovog takmičenja. Sa skorom 4-7, crno-beli su na deobi petog mesta u Grupi B, a trener Partizana Duško Vujošević zna koliko je važna večerašnja utakmica za plasman među 16 najboljih timova.\nSužava se spisak potencijalnih kandidata za put u Dubai, gde će Partizanovi fudbaleri obaviti drugu, najvažniju fazu priprema za prolećni deo sezone (28. januar – 10. februar). Startna cifra od 36 raspoloživih igrača od juče je kraća za pet imena, jer je novi trener Miroslav Đukić procenio da mu do daljeg nisu potrebne usluge Bojana Šljivančanina (štoper), Vladimira Vukajlovića, Predraga Lazića (vezisti), Ace Stojkova i Marka Markovskog (napadači), koji će narednih dana biti poslati na pozajmice u domaće klubove.\nPiše: O. N. 17. 1. 2007.\n1 … 25.855 25.856 25.857 … 25.941


E-trgovina 2010. na Paliću - Biznis i Finansije\nHome\tTekstoviNove tehnologije\tE-trgovina 2010. na Paliću\nDeseta međunarodna konferencija o elektronskoj trgovini i elektronskom poslovanju, „E-TRGOVINA 2010.“, održaće se tradicionalno na Paliću od 21. do 23. aprila, pod pokroviteljstvom Ministarstva za telekomunikacije i informaciono društvo Republike Srbije, Ministarstva trgovine i usluga, Privredne komore Srbije i IEEE – Serbia & Montenegro Section.\n„E-TRGOVINA 2010.“ je mesto okupljanja domaćih i stranih stručnjaka sa ciljem analize trenutnog stanja u elektronskom poslovanju. Namenjena je poslovnim ljudima (preduzetnicima, menadžerima, informatičarima) koji su zainteresovani za savremena dostignuća u oblasti elektronskog poslovanja i mogućnostima za njihovu primenu u Srbiji.\nI ove godine organizator će kroz “eBusiness Career Day” obezbediti kompanijama koje učestvuju na konferenciji direktan kontakt sa studentima apsolventima, diplomcima i postdiplomcima eBusiness obrazovnih profila, zainteresovanim za rad u privredi. Najuspešnijim projektima biće dodeljena tradicionalna “E-trgovina AWARD” priznanja za doprinos razvoju elektronskog poslovanja u Srbiji.


Obilježavanje Svjetskog dana borbe protiv karcinoma | Palelive.com\nPočetna Regija Istočno Sarajevo Obilježavanje Svjetskog dana borbe protiv karcinoma\nObilježavanje Svjetskog dana borbe protiv karcinoma\nISTOČNO SARAJEVO – Tim ljekara specijalista i predstavnici Opštinskog odbora Socijalističke partije /SP/ Istočna Ilidža danas će u Istočnom Sarajevu obilježiti Svjetski dan borbe protiv karcinoma.\nTim povodom biće organizovana akcija mjerenja krvnog pritiska i nivoa šećera u krvi, te će se razgovarati sa građanima s ciljem promocije, prevencije i suzbijanja ove opake bolesti.\nAkcija će biti odrganizovana u prostorijama tržnog centra „Tom“ u Istočnom Sarajevu od 13.00 do 17.00 časova, saopšteno je iz SP-a.\nU realizaciju akcije biće uključeni Aktiv žena i omladine SP-a koji će dijeliti promotivni materijal.\nSP Istočna Ilidža\nPrethodni članakMora se unapređivati naučnoistraživački rad\nNaredni članakSnijeg u višim krajevima


Energyobserver - EVROPOSLANICI TRAŽE ZAKONE O DRUŠTVENIM MEDIJIMA KOJI ĆE ŠTITITI SLOBODU GOVORA\nPoslanici Evropskog parlamenta pozvali su EU da pojača napore na regulisanju društvenih medija, istovremeno štiteći slobodu govora i izbegavajući cenzuru.\nEvroposlanici su razgovarali o pitanjima slobode govora, osnovnih prava, stanju u oblasti slobode medija u EU i onlajn kampanjama dezinformisanja.\nEU trenutno radi na Zakonu o digitalnim uslugama i Zakonu o digitalnim tržištima, koji će uključiti propise za platforme društvenih medija i rešenja za suzbijanje štetnog ili nelegalnog sadržaja onlajn, kao što su dezinformacije.\nPoslanici su pohvalili te napore da se onlajn svet reguliše zakonima, a ne smernicima platformi, ali su istakli da se moraju štititi sloboda izražavanja i osnovna prava, uz izbegavanje cenzure.\nEvroposlanica iz Estonije Marina Kaljurand, iz Progresivne alijanse socijalista i demokrata, ocenila je da trenutne mere protiv dezinformacaja i govora mržnje nisu dovoljne da se "suprotstavi napadu na demokratiju".\n"Posle nereda u Kapitol hilu, svima nama je jasna koja je krajnja cena dozvoljavanja neproverenog širenja dezinformacija i mržnje onlajn", rekla je Kaljurand.\nPohvalivši predložene zakone, dodala je da je EU postavila primer Opštom uredbom o zaštiti podataka (GDPR), ali da je sada potrebno ići dalje.\n"Ovo je naša šansa da predvodimo put i nadam se da to možemo da radimo zajedno sa našim saveznicima u SAD i šire", rekla je.\nItalijanska poslanica Analisa Tardino, iz grupe Identitet i demokratija, naglasila je da je potrebno imati jasna pravila za internet gigante, čije "politike imaju uticaj na stvarni svet" i koji su izgleda ti koji odlučuju koje su poruke prihvatljive a koje ne.\n"EU mora da zaštiti slobodnu i demokratsku debatu na društvenim medijima", rekla je Tardino, dodajući da odluke o tome šta će biti objavljeno u digitalnom svetu ne treba da se donose na bazi smernica koje prave platforme, nego na osnovu zakona koji definišu jasne procedure i pravila.\nNemačka poslanica Aleksandra Geze, iz grupe Zeleni/Evropski slobodni savez, ukazala je na problem zaštite ličnih podataka, istakavši da ne treba od velikih kompanija tražiti da ga rešava arbitrarnom cenzurom štetnog sadržaja, jer to "nije opcija za demokratiju".\nPrema njenom mišljenju rešenje je zabrana poslovnog modela zasnovanog na nadzoru, počev od zabrane ciljanog oglašavanja.\nPotpredsednica Evropske komisije Vera Jurova rekaje da je cilj predloženog Zakona o digitalnim uslugama da se poveća odgovornost onlajn paltformi i da se pojasne pravila o uklanjanju ilegalnog sadržaja, uključujući govor mržnje i podsticanje na nasilje.\n"Treba da uvedemo red u digitalno izražavanje demokratije i da okončamo digitalni Divlji Zapad", rekla je Jurova, obećavši da će predložiti pravila za onlajn političku propagandu.\n"Očekujemo da onlajn platforme urade svoj deo u ovoj zajedničkoj borbi, ali je na demokratskim institucijama, našim zakonima i sudovima da odrede pravila igre, definišu šta je nelegalno a šta ne, šta mora da bude uklonjeno a šta ne bi trebalo", rekla je Ana Paula Zakaris, ministarka za evropske poslove Portugala koji trenutno predsedava EU.\nPoslanica Magdalena Adamovič iz Poljske, gde mnogi nezavisni mediji protestuju zbog najave novog poreza na reklame, pozvala je celu evropsku zajednicu da pokaže solidarnost sa poljskim slobodnim medijima jer "ako to može da se desi u Poljskoj, može da se desi i vama".\nPoslanici su izrazili zabrinutost i zbog ugrožavanja slobode izražavanja.\nBelgijski poslanik Gert Buržoa, iz grupe Evropski konzervativci i reformisti, upozorio je da će platforme morati da sve notifikacije provlače kroz svoj algoritam i da će posledica biti "preterano politički korektna cenzura".\n"Sloboda izražavanja mora biti naša polazna tačka", a ograničavanje slobode govora izuzetak. "Postoje zemlje u kojma je cenzura zabranjena ustavom. Neka to bude slučaj i sa EU", rekao je Buržoa.\nPotrebu zaštite slobode izražavanja i mišljenja istakla je i francuska poslanica En-Sofi Peltje.\n"Na internetu, sloboda jedne grupe ljudi ne treba da bude zaustavljena tamo gde odlučuju šefovi velikih platformi. Ne možemo da dozvolimo da se sadržaj cenzuriše bez odluke sudije... cenzura nikada nije odgovor", rekla je ona.\n11.02.2021 · Evropski_parlament


Niš: EU podelila preko 900 plastenika i 2,4 miliona sadnica nakon poplava | Agromedia\nNiš: EU podelila preko 900 plastenika i 2,4 miliona sadnica nakon poplava\nEvropska unija je do sada dala više od 172 miliona evra za otklanjanje posledica poplava u Srbiji maja 2014. godine, a za saniranje posledica poplava u poljoprivredi je dala 9,5 miliona evra, izjavio je u Nišu državni sekretar u Ministarstvu poljoprivrede, Željko Radošević.\nOn je istakao da je Evropska unija posredstvom Organizacije ujedinjenih nacija za hranu i poljoprivredu (FAO) pomogla mala poljoprivredna gazdinstva u 41 opštini koja su najteže stradala u poplavama.\n„Malim poljoprivrednim gazdinstvima podeljeno je preko 2,4 miliona sadnica, više hiljada tona semena i mineralnog đubriva, preko 900 plastenika, sitna mehanizacija, košnice i domaće životinje”, rekao je Radošević na konferenciji o pomoći Evropske unije poljoprivredi Srbije.\nDodao je da je za Srbiju veoma važno što je više od 1.000 poljoprivrednika prošlo kroz obuku koju je organizovao FAO, s ciljem da poljoprivreda bude otpornija u slučaju elementarnih nepogoda.\n„Naša zemlja je potrošila opredeljene fondove i očekujemo da se pružanje pomoći nastavi. Potreba postoji, a ključne odluke su pri Delegaciji EU koja treba da opredeli dodatna sredstva”, kazao je Radošević.\nPodsetio je da je Srbija odmah reagovala posle poplava i svojim sredstvima obnovila poljoprivrednu proizvodnju na više od 15.000 hektara.\nPomoćnik direktora Kancelarije za javna ulaganja, Zoran Dizdarević, istakao je da je ta Kancelarija posle poplava takođe pomogla poljoprivrednicima semenom i đubrivom, a da je, na osnovu uredbe Vlade Srbije, više od 3.000 poljoprivrednika dobilo po 20.000 dinara nadoknade štete po hektaru oranica.\nŠef sektora u Delegaciji Evropske unije, Ričard Maša, najavio je novu pomoć EU Srbiji od šest miliona evra, delom i za uređenje reka.\nNa konferenciji „Oporavak poljoprivredne proizvodnje i jačanje otpornosti na prirodne nepogode“, koju je FAO organizovao u Nišu, bili su predstavnici gradova i opština pogođenih poplavama 2014. godine.\nVesti 25. jul 2018.\nZa subvencije u oblasti poljoprivrede grad Niš izdvojio 22,5 miliona dinara\nUgovore o subvencijama grada Niša potpisalo je više od 160 poljoprivrednih proizvođača, koji će moći da koristi za nabavku mašina, opreme i izgradnju objekta.\nVesti 18. jun 2018.\nDanas se počinje sa procenom štete u Petrovcu na Mlavi\nPoplavljeno je nekoliko hiljada domaćinstva u 10 sela i u samom Petrovcu, a pričinjena je velika materijalna šteta.\nVesti 13. april 2017.\nU Nišu otvorena nova savremena laboratorija\nReč je o najsavremenijoj laboratoriiji u Srbiji i regionu, za bakterijske zoonoze i molekularnu dijagnostiku.\nVesti 27. decembar 2016.\nIzdvajamo vesti koje su obeležile 2016. godinu\nPročitajte vesti iz poljoprivrede koje su obeležile 2016. godinu.\nVesti 09. septembar 2016.\nVesti – Grad Niš dodelio podsticajna sredstva\nUkupno 155 poljoprivrednika sa područja Niša dobili su ove nedelje ugovore o korišćenju podsticajnih sredstava iz gradskog Fonda za poljoprivredu i ruralni razvoj.


Bombaš s Times Squarea priznao krivicu\nSkicirani trenuci sa suđenja Faisalu Shahzadu, 18. maj 2010.\nAmerički državljanin poreklom iz Pakistana Faisal Shahzad, koji je uhapšen posle neuspešnog pokušaja aktiviranja auto-bombe na Times Squareu u New Yorku početkom maja ove godine, priznao je krivicu po svim tačkama optužnice.\nTridesetogodišnji Shahzad optužen je u deset tačaka za zaveru, a među najvažnijim za upotrebu oružja za masovno uništenje, pokušaj terorističkog napada i prevoz eksploziva. Posle priznavanja krivice preti mu doživotna zatvorska kazna.\nShahzad, koji je do hapšenja 3. maja živeo u Bridgeportu u državi Connecticut i radio kao IT inženjer, pred saveznim sudom na Manhattanu nije, kako prenose svetski mediji, zvučao skrušeno.\nOn je sudiji rekao da želi "priznati krivicu još 100 puta" i zapretio rekavši: “Mi ćemo se napadati SAD ako se ne povuče iz muslimanskih zemalja.”\nSve svetske TV stanice objavile su Shahzadovu fotografiju posle hapšenja, 4. maj 2010.\nNjegovo priznanje krivice može ojačati argumente Obamine administracije da se mnogi slučajevi terorizma mogu procesuirati na civilnim sudovima, umesto pred vojnim sudovima ili komisijama.\nPriznanjem krivice ujedno se izbegava skupo suđenje i omogućava saveznoj vladi da sačuva poverljive informacije koje bi mogle biti objavljene na suđenju, a u vezi sa američkim obavještajnim izvorima i metodama, konstatuju američki mediji.\nShahzad je uhapšen u avionu koji je iz New Yorka trebalo da poleti za Dubai, dva dana nakon što je parkirani terenac Nissan Pathfinder, iz kojeg je izlazio dim, pronađen u blizini 45. ulice i Sedme avenije na Times Squareu.\nPolicijski pirotehničari u vozilu su pronašli nekoliko vreća veštačkog đubriva, dva kanistera sa po 20 litara benzina, velike rakete za vatromet, tri plinske boce s propanom i dva časovnika povezana žicama s ostalim komponentama te improvizirane bombe.\nU optužnici se navodi da je Shahzad obučen za rukovanje eksplozivom i to u pakistanskoj pokrajini Waziristan od osoba koje su povezane s tamošnjom militantnom ekstremističkom grupom Tehrik-e-Taliban.\nOn je navodno u aprilu u SAD-u primio 12.000 dolara u gotovini koju je poslao njegov saučesnik iz Pakistana i koji radi za pakistanske talibane.\nNavodi se, takođe, da je optuženi u martu kupio poluautomatsku pušku u Connecticutu, gde je živeo, a koja je pronađena u njegovu automobilu na dan kada je uhapšen.\nUhapšen osumnjičeni za napad u Njujorku


Pesma: Galija - Trube\nRadno vreme zanatskih, trgovinskih i ugostiteljskih objekata u Beogradu za praznike\nPorodični dan uz nove animirane filmove\nProglašena Evropska Republika sa Balkona Bitefa\nU subotu 10. novembra od 15:55h u Bitef teatru održan je Evropski projekat Balkon.\n13-11-2018 | 11:13 | Autor/Izvor: Bitef PR\nDogađaj se simultano održao ispred vodećih evropskih pozorišta i uz podršku nekih od vodećih evropskih umetnika i intelektualaca poput Mila Raua, Elfride Jelinek, Dubravke Ugrešić, Antonija Negrija... Na godišnjicu završetka Velikog rata, pročitan je Manifest o kome se nakon toga javno debatovalo u otvorenim gradskim prostorima ispred pozorišta i simbolički proglasila Evropska Republika.\n“Danas u 16 časova, 10. novembra 2018, sto godina nakon završetka Prvog svetskog rata koji je razorio evropsku civilizaciju za naredne decenije, ne samo da se prisećamo istorije; uzimamo budućnost u svoje ruke. Vreme je da inherentno obećanje Evrope pretvorimo u stvarnost i podsetimo se ideja na kojima je osnovan projekat evropske integracije. Proglašavamo sve prisutne u ovom trenutku u Evropi - građanima Evropske Republike. Priznajemo i prihvatamo svoju odgovornost za zajedničko nasleđe Univerzalne deklaracije ljudskih prava i obavezujemo se da je ostvarimo. Prepoznajemo činjenicu da je bogatstvo Evrope bazirano na vekovnoj eksploataciji drugih kontinenata i gušenja drugih kultura. Zbog toga nam je zadovoljstvo da delimo našu teritoriju sa onima koje smo isterali sa njihove. Sa svakim ko želi biti evropljaninom. Evropska Republika je prvi korak puta ka globalnoj demokratiji.” deo je iz Manifesta koji je pročitao Ivan Medenica, umetnički direktor Bitefa, koji je pozdravio sve prisutne i predstavio Igora Štiksa (pisac, profesor na Fakultetu za medije i komunikaciju) i Irenu Ristić (profesorka na Univerzitetu umetnosti) koji su nakon toga u Klubu Bitef teatra moderirali debate o budućnosti evropske demokratije. Manifest je preveden na preko 20 jezika među kojima su i Esperanto, Latinski i katalonski jezik.\nPo prvi put u evropskoj istoriji, građani i građanke širom kontinenta su se okupili u istom trenutku – 10. novembra u 16h – da pokrenu široku debatu o evropskoj demokratiji i o tome šta znači biti evropski građanin/ka. Sa pozorišnih balkona i javnih prostora širom Evrope, umetnici i građani/ke su istovremeno proglasili Evropsku Republiku, debatovali i otvorili put za emancipatorsko proglašenje jednakosti građana izvan nacije-države.\nPo završenom čitanju Manifesta Evropske Republike na Skveru Mire Trailović, u Bitef teatru je održan plenum na kome su svi prisutni, uz moderiranje Irene Ristić i Igora Štiksa, raspravljali o sadržaju Manifesta, predlagali i usvajali amandmane na dokument. Drugim rečima, učesnici inicijative iz Srbije su pristali na zajednički manifest, ali uz značajne izmene. Jedan od amandmana se odnosio na potrebu da se ukaže na to da Manifest priznaje eksploatatorsku tradiciju Evropljana u odnosu na druge kontinente, ali sa željom da se ovakva formulacija proširi na tradiciju eksploatacije unutar samog evropskog kontinenta. Sa druge strane, učesnici plenuma su ukazali i na to da u evropskoj tradiciji postoje i pozitivni primeri ravnopravne saradnje sa drugim kulturama, kao što je bila ona u okviru Pokreta nesvrstanih zemalja. Drugi amandmani su se odnosili na potrebu da na Manifest utiče i perspektiva evropskih zemalja koje nisu članice EU (odnos prema zajedničkoj valuti i tržištu, koji gledano iz različitih političkih perspektiva, stvara različite reakcije). Ove izmene su za cilj imale potcrtavanje važnosti ravnomernog razvoja svih delova Evrope, nezavisno od toga da li se nalaze unutar ili izvan EU. Takođe, učesnici plenuma su izrazili stav da nova Evropska Republika treba da preduzme korake ka organizovanju građana u lokalne zajednice, zasnovane na principima direktnog učešća u upravljanju. Predlog izmenjenog Manifesta koji sadrži i načelne smernice u vezi sa konstituisanjem novih institucija Republike, upućen je partnerima širom Evrope.\nNakon debate nastavljeno je druženje i razgovor u neformalnoj atmosferi uz piće. U proglašenju Evropske Republike su učestvovali su brojni zainteresovani građani, novinari, javne ličnosti i intelektualci kao što su Milena Dragićević Šešić, Ivana Vujić i mnogi drugi.\nTagovi: Bitef teatar\nU godini obeležavanja tri dekade postojanja i rada Bitef teatra, u Kulturnom centru Republike Srbije u Parizu, 5. oktobra je održana tribina posvećena Miri Trailović, koja trideset godina više nije sa nama. Autori i učesnici tribine bili su: Vesna Bogunović, teoretičarka umetnosti i medija i umetnički sekretar Bitef teatra i Miloš Latinović, književnik i direktor Bitef teatra. Specijalna gošća i učesnica bila je Kristin Amon-Sirežol (Christine Hamon-Sirejols), profesor emeritus studija pozorišta i izvođenja na Univerzitetu Nova Sorbona – Pariz 3. Događaj je otvorila v.d. direktora Kulturnog centra Srbije Marija Nestorović, treći sekretar ambasade Srbije u Francuskoj.\nPredstavom Konstance Makras započela nova sezona Bitef teatra\nSinoć, 1. oktobra premijernim izvođenjem plesne predstave Gradovi kojih više nema jedne od najznačajnijih svetskih koreograkinja, Konstance Makras otvorena je nova sezona Bitef teatra.\nPremijera Godine bez leta\nDanas, 5. aprila u 20h u Bitef teatru premijerno će biti izvedena plesna predstava Godina bez leta, autora Dušana Murića, Jovane Rakić i Marka Milića.


MEDALJE ZA PRVENSTVO EVROPE Beogradski pobednik čeka najbolje atletičare - Sportal\nMEDALJE ZA PRVENSTVO EVROPE Beogradski pobednik čeka najbolje atletičare\nBeta - Vest objavljena: 12:56 - 30.01.2017\nMedalje za predstojeće Evropsko atletsko prvenstvo u dvorani predstavljene su u Beogradu, saopštio je Atletski savez Srbije.\nPromociji je u tržnom centru prisustvovala atletičarka Tamara Salaški, koja će se takmičiti na 400 metara.\n- Najlepša mi je srebrna - rekla je kroz smeh Salaški.\nKako se navodi, medalje su modernog izgleda, a interesantan podatak je to da će se na licu mesta gravirati sa imenom i prezimenom osvajača, kao i sa rezultatom. Debljina medalje je 0,7 milimetara i biće napravljena 42 paketa za šampionat Evrope.\nZlatnu, srebrnu i bronzanu medalju krasi figura Beogradskog pobednika, kao i logo Evropskog atletskog prvenstva u dvorani.\nDvoransko prvenstvo Evrope će se održati od 3. do 5. marta u Beogradskoj areni.\nAtletika Tamara Salaški Atletska reprezentacija Srbije Dvoransko EP u atletici 2017.


Kompanija Avon slavi 135. rođendan! - Ženski magazin - Horoskop, ljubav, fitness i zdravlje\nPovodom 135. godišnjice postojanja, kompanija Avon najavljuje brojne novosti, nastavlja da se razvija, unapređuje svoje poslovanje i podržava žene. Među najavljenim aktivnostima, ističu se poboljšanja digitalnih platformi za Avon Dame, unapređenje korisničkog iskustva, kao i novi programi lojalnosti za verne ljubitelje njihovih proizvoda. Istovremeno, najavljena je još jedna donacija usmerena ka važnim ženskim pitanjima.\nUoči proslave rođendana kompanije, Avon Fondacija za žene najavila je globalnu donaciju vrednu 1,35 miliona dolara. Ona se nadovezuje na obećanje dato u okviru kampanje „Moja priča je važna“ –da će za svaku podeljenu priču donirati 1 dolar humanitarnim organizacijama za projekte koji su usmereni ka cilju stvaranja boljeg sveta za žene, jer to znači i bolji svet za sve.


Vip mobile podržava vrtić uz zaposlene roditelje Vip mobile podržava vrtić uz zaposlene roditelje – Personal magazin\nPoslovni kompleks Belgrade Office Park na Novom Beogradu dobio je, za naše prilike neuobičajen, ali preko potreban sadržaj: predškolsku ustanovu “Bajka” za decu uzrasta od 6 meseci do 6 godina.…\nPoslovni kompleks Belgrade Office Park na Novom Beogradu dobio je, za naše prilike neuobičajen, ali preko potreban sadržaj: predškolsku ustanovu “Bajka” za decu uzrasta od 6 meseci do 6 godina. Zahvaljujući podršci kompanije Vip mobile, na površini od 400 m2 se nalaze svi sadržaji potrebni za udobno i veselo odrastanje 60 mališana.\n“Radujemo se što ćemo na ovaj način ublažiti manjak kapaciteta u predškolskim ustanovama na teritoriji opštine Novi Beograd. Verujemo da će otvaranje vrtića unutar našeg poslovnog kompleksa podstaći druge kompanije da na ovaj način pomognu mladim porodicama i svojim zaposlenima sa decom.” – izjavio je Aleksander Šperl, predsednik UO Vip mobile, na svečanoj ceremoniji otvaranja vrtića.\nStručno osoblje vrtića “Bajka” je obećalo da će, pored savremenog vaspitno-obrazovnog rada sa decom, svakodnevno organizovati brojne kreativne radionice i time kod mališana podsticati zdrav razvoj i lične talente\nVip mobile podržava vrtić uz zaposlene roditelje was last modified: April 29th, 2010 by Redakcija\nAleksander ŠperlBajkaVIP mobilevrtić


Novi ciklus besplatnih pregleda u Banjaluci\nFokus na kardiovaskularna i maligna oboljenja\nNa području Banjaluke danas počinje novi ciklus besplatnih preventivnih zdravstvenih pregleda za stanovništvo sa fokusom na kardiovaskularna i maligna oboljenja.\nDirektor banjalučkog Doma zdravlja Nevena Todorović izjavila je Srni da je plan da ovom akcijom, pod nazivom "Za tvoje dobro", na inicijativu grada, tokom ove godine bude obuhvaćeno više od 27.000 Banjalučana koji će na jednom mjestu moći da obave više različitih pregleda.\nTodorovićeva je navela da je gradskim budžetom za nastavak ove akcije, koja je počela u oktobru prošle godine, planirano 600.000 KM.\nOna je dodala da će raditi u ukupno sedam ambulanti porodične medicine i biće obuhvaćeno 14 mjesnih zajednica.\nDo 1. juna biće organizovani pregledi u ambulanti porodične medicine u Poliklinici za 18.000 stanovnika mjesnih zajednica Centar jedan i dva i Bulevar. Pacijenti će dobiti poziv iz ambulante porodične medicine.\nTodorovićeva je objasnila da su projektom uglavnom obuhvaćeni pacijenti koji ne dolaze često na preglede, te apelovala da se jave timovima porodične medicine u Poliklinici i provjere da li su obuhvaćeni projektom.\nOna je istakla da će nakon toga do kraja godine biti organizovani pregledi za mještane od 18 do 70 godina u ambulantama porodične medicine u mjesnoj zajednici /MZ/ Karanovac, te i MZ LJubačevo, kao i u Borkovićima za mještane Borkovića i Bistrice.\n"U ambulanti porodične medicine Piskavica pregledi će biti organizovani za mještane te i MZ Gornja Piskavica, u Vrbanji za mještane te i MZ Debeljaci, a u MZ Kola i Stričići za mještane ovih i MZ Pavići", navela je Todorovićeva.\nOna je podsjetila da je u okviru preventivnih aktivnosti u prošloj godini od 6. oktobra do 23. decembra pregledano ukupno 1.286 građana, od kojih je 78 upućeno na dodatnu dijagnostiku.


Vesti, 19.11.2010, 02:59 AM\nAdobe je u četvrtak objavio dugo očekivani Reader X, najnoviju verziju svog popularnog softvera koja uključuje “sandbox” čija je uloga da zaštiti korisnike od PDF napada.\nReader X za Windows sadrži “Protected Mode”, tehnologiju koja izoluje sistemske procese, sprečavajući ili bar ometajući maliciozni program da napravi štetu na kompjuteru.\nNova verzija je takođe dostupna za korisnike Mac OS X i Android platforme, ali ona ne uključuje sandbox.\nZaštitini mod je odgovor kompanije Adobe na zahteve stručnjaka koji su od kompanije tražili da poveća bezbednost Reader-a, koji je veoma često meta hakerskih napada. Oni iskorišćavaju nepoznate i nezakrpljene programske propuste, označene kao 'zero-day' ranjivosti kako bi zarazili kompjutere malicioznim programima pomoću štetnih PDF fajlova.\nIako je sandbox moćno poboljšanje bezbednosti Reader-a, ipak u kompaniji priznaju da on neće moći da spreči svaki napad.\nU postu na kompanijskom blogu, direktor sektora za bezbednost i privatnost u kompaniji Adobe, Bred Arkin, rekao je da čak i da napadač otkrije propust u bezbednosti koji može biti iskorišćen, Protected Mode će ga sprečiti da instalira maliciozni softver na napadnutom računaru.\nSandbox tehnologija funkcioniše tako što u suštini sprečava maliciozni kod koji koristi bag u Reader-u da omogući napadaču hakovanje programa i dobijanje pristupa drugim programima ili čak operativnom sistemu. Protected Mode u slučaju Reader-a uključuje posrednički proces nazvan “brokerski proces” koji određuje koje akcije su dozvoljene Reader-u u vezi ostalih programa ili operativnog sistema. Ovo znači da će napadač biti zaustavljen kada proba da koristi Reader kao odskočnu dasku za dalji napad na računar.\n“Sa uključenim Adobe Reader Protected Mode (a to će biti osnovno podešavanje), sve operacije koje zahteva Adobe Reader da bi prikazao korisniku PDF fajl će biti izvođene na veoma restriktivan način unutar ograničenog okruženja, 'sandbox'-a. Ukoliko Adobe Reader treba da izvrši neku radnju koja nije dozvoljena u sandbox okruženju, kao što je pisanje u korisnikovom privremenom direktorijumu (Temporary folder) ili pokretanje atačmenta u okviru PDF fajla pomoću eksternog programa (npr. Microsoft Word), takvi zahtevi će biti propušteni kroz “levak” brokerskog procesa, koji ima tačan set pravila šta je dozvoljeno a šta nije da bi se sprečio pristup opasnoj funkciji,” najavio je Arkin u blog postu ranije ove godine.\nAdobe nije prva kompanija koja je je primenila sandboxing. Google-ov browser Chrome je verovatno najpoznatiji program koji koristi ovu tehnologiju, ali i Internet Explorer i Office 2010 nude sličan vid odbrane od napada. Arkin se zahvalio Google-u i Microsoft-u za pomoć programerima kompanije Adobe u razvoju sandbox-a za Reader X.\nProtected Mode bi mogao da smanjiti pritisak kojem je izložena kompanija Adobe kada je reč o zakrpama (patch), s obzirom da je nekoliko puta ove godine bila prinuđena da hitno reaguje i ispravi propuste koje su koristili hakeri. Pre dva dana, Adobe je objavio zakrpe za ranjivosti od kojih je jedna bila korišćena u napadima tokom poslednje tri nedelje. Ovo ažuriranje je bilo sedmo od početka ove godine i šesto koje je kompanija objavila kao vanredno ili menjajući zakazani datum objave patch-a.\nZa sada Reader X neće biti ponuđen korisnicima postojećih verzija Reader-a, jer je odluka kompanije da se nova verzija programa u početnoj fazi ne distribuira korisnicima preko automatskog mehanizma za ažuriranje Adobe Reader-a.\nKorisnici Windows-a i Mac OS X sami mogu preuzeti Reader X sa sajta kompanije Adobe, a korisnici telefona sa Android platformom aplikaciju mogu preuzeti u Android Market.


NSinfo: Registracija motocikala i na samo mesec dana\nRegistracija motocikala i na samo mesec dana\nVozači motocikala u Srbiji moći će da registruju svoje dvotočkaše\nsamo na mesec dana godišnje, ako to žele, novina je nedavno izmenjenog Zakona o bezbednosti saobraćaja.\nMotociklisti su se do sada žalili da plaćaju registraciju za celu godinu, a voze motore svega nekoliko meseci godišnje, najviše tokom leta.\nNa pitanje kada se može očekivati da ova novina zaživi, u MUP-u kažu da će "primena početi nakon neophodnih izmena u softveru za registraciju vozila". Troškovi koji se plaćaju prilikom registracije vozila, navode, zavisiće od vrste registracije kao i vozila.\n"Za motocikle i teške tricikle, prilikom upisa vozila u jedinstveni registar, kao i prilikom produženja registracije vozila, pored ostalih naknada, plaća se porez na upotrebu motornih vozila za period od jedne godine u iznosima propisanim zakonom", kažu u MUP-u.\nNapominju i da se prilikom upisa u jedinstveni registar i produženje registracije za motocikle plaća komunalna taksa za držanje vozila čiju visinu propisuju opštine u Srbiji i to na period od godinu dana.\nizvor: Tanjug, agencije, foto: ilustracija, naresh/freedigitalphotos.net\n... ap vojvodina, motori, Novi Sad, registracija, srbija


Nalazite se ovde: Mascus Srbija > Skladišna oprema > Viljuškari > Dizelski viljuškari > Samsung\nPolovna Samsung dizelski viljuškari na prodaju\nOvde je kompletna lista polovnih Samsung dizelski viljuškari oglasa za prodaju na Mascusu. Samsung dizelski viljuškari oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Samsung dizelski viljuškari u odeljku Brendovi.\nSamsung SF35DOpšte stanje (1-5): 4, Maksimalni kapacitet dizanja: 4000, Maksimalna visina podizanja: 450, Dizalica: Ne, Stub za podizanje: Jednostrani, Udaljenost centra gravitacije: 50\n2002 8.123 h\nSamsung SF 50 DMaksimalni kapacitet dizanja: 5000, Maksimalna visina podizanja: 480, Stub za podizanje: Duplex, Nosač vila: Menjač u stranu, Tip gume: Super elastično, Dužina viljuškara: 155, Visina pogona: 272, Kabina: Bez kabine/Ostalo, Motor: PERKINS, Veličina prednjih guma: 8.25-15, Veličina zadnjih guma: 8.25-15, Transportna težina: Ulje/uljnu vodu\nSamsung SF45D ForkliftMaksimalni kapacitet dizanja: 4500, Stub za podizanje: Duplex, Kabina: Zaštitnik za glavu\nSamsung SF40DOpšte stanje (1-5): 4, Maksimalni kapacitet dizanja: 4000, Maksimalna visina podizanja: 300, Dizalica: Ne, Stub za podizanje: Jednostrani, Udaljenost centra gravitacije: 50\n2000 4.878 h\nMascus pruza svojim korisnicima najbolju priliku za pretragu i pronalazak polovnih mašina u kategoriji Samsung dizelski viljuškari i druge opreme\nOvde je kompletna lista polovnih Samsung dizelski viljuškari za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Samsung dizelski viljuškari koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Samsung dizelski viljuškari.


Momirović: BG metro nikad bliži, kreće u drugoj polovini 2021\nTanjug 2. februara 2021. 10:08\nPARIZ – Ministar građevinarstva, saobraćaja i infrastrukture Tomislav Momirović, koji je u sastavu srpske delegacije u Francuskoj, izjavio je da realizacija projekta gradnje beogradskog metroa nikada nije bila bliža i da će radovi početi u drugoj polovini godine.\n„Mogu sa ponosom da kažem da mi u investiciju u metro ulazimo u drugoj polovini godine. To će biti najveći projekat u istoriji ovog ministarstva i Beograda“, rekao je Momirović.\nNaglasio je da će beogradski metro potpuno promeniti saobraćajnu infrastrukturu Beograda.\n„Integrisaćemo ceo javni saaobraćaj i to me zaista kao Beorađanina i Srbina čini ponosnim“, naveo je Momirović.\nKaže da je imao dva sastanka, sa ministrom spoljne trgovine i ministrom saobraćaja Francuske, kao i da su otvorena sva pitanja koja nas povezuju.\nDodao je da je održao sastanke sa svim relevantnim investitorima u sektoru saobraćaja i izrazio zadovoljstvo zbog postignutih rezultata.\n„Mislim da investicija u metro nikada nije bila bliža posle ove posete“, naglasio je Momirović.\nZahvalio je predsedniku Srbije Aleksandru Vučiću, ministru finansija Sinišu Malom i zamedniku gradonačelnika Beograda Goranu Vesiću, na svemu što su uradili u Francuskoj.\nMomirović dodaje da je bio zajedno sa predsednikom Srbije na sastanaku sa francuskim predsednikom Emanuelom Makronom i istakao da je velika čast ukazana srpskoj delegaciji i predsedniku Vučiću.\n„Srbija više nije ona zemlja koja je bila pre 10 i 15 godina. Pre 15 godina smo imali 25 odsto nezpaoslenosti i bili smo sa velikim brojem problema, danas smo mi stub Balkana, zemlja na koju svi računaju i u koju dolaze investitori“, rekao je ministar.\nIstiče da je Francuska jedna od najvećih evropskih ekonomija i da je on pod velikim utiskom toga koliko poštovanja naši evropski partneri imaju prema onome što je uradio predsednik Vučić, ekonomskim reformama koje je sproveo.\n„Mi smo danas ozbiljna država koju svi dočekuju sa poštovanjem“, naveo je Momirović.\nMAT: Rekordna cena bakra na medjunarodnom tržištu podiže BDP Srbije\nZelengora gradi još jedan hotel na Zlatiboru\nPeščani sati cure još jednom svetskom resursu – pesku\nMeser Tehnogas najtraženiji na Berzi na početku nedelje\nSotirovski:Oktobar rok za stanove u naselju Stevan Sinđelic\nU aerodrom Niš ulažemo 20mlnevra, gradnja nove zgrade na…\n8. Mart: Predstavnice ženskih zadruga primio Krkobabić\nHitno menjam malog zelenog papagaja (tigricu) za prase od 110 kilograma. Boja nije bitna!


Kredit od 12 miliona eura za projekt upravljanja zračnim prometom u BiH - Klix.ba\nBiH Kredit od 12 miliona eura za projekt upravljanja zračnim prometom u BiH\nKredit od 12 miliona eura za projekt upravljanja zračnim prometom u BiH\n27.6.2006. u 14:17\nU Londonu su u ponedjeljak i utorak usuglašeni svi dokumenti kreditnih ugovora između Evropske banke za obnovu i razvoj (EBRD) i predstavnika državnih i entitetskih institucija BiH, namijenjenih za realizaciju Projekta upravljanja zračnim prometom.\nOsim ministra komunikacija i transporta BiH Branka Dokić i ministrice finansija i trezora BiH Ljerke Marić, pregovorima su prisustvovali i entitetski ministri komunikacija i transporta, te predstavnici Direkcije za civilnu avijaciju BiH (BHDCA).\nKredit od 12 miliona eura će se koristiti za realizaciju Projekta upravljanja zračnim prometom u BiH. Prva raspoloživa sredstva kredita bit će dostupna do kraja godine, a kredit će se vraćati 15 godina u 24 rate, od septembra 2009. do marta 2021., saopćeno je iz Ministarstva komunikacija i transporta BiH.\n“Realizacijom ovog kredita, BiH će konačno biti osposobljena da potpuno samostalno kontroliše svoj zračni prostor. Trenutno BiH izdvaja 75 posto sredstava dobijenih od EUROCONTROL-a za prelete aviona preko naše teritorije, Zagrebu i Beogradu”, rekao je sinoć ministar Dokić na završnoj ceremoniji parafiranja zapisnika s pregovora.\nKoliko je ovaj kredit ekonomski opravdan, naglasio je Dokić, najbolje ilustruje činjenica da BiH za samo godinu i po dana plati drugom za kontrolu letenja iznos koji je veći od ukupnog kredita. Predviđeno je da se kreditni ugovori potpišu 31. jula u Sarajevu.


Stanje na cestama 23. 05. 2019. - BOBAR Radio\n/ Stanje na cestama 23. 05. 2019.\nStanje na cestama 23. 05. 2019.\nDanas i sutra, u vremenu od 07 do 19 sati izvodit će se radovi na regionalnom putu R-402 Ljusina-Cazin (u naselju Glogovac), zbog čega će saobraćaj biti obustavljan. Za vrijeme obustave vozila do 3,5 t koristiće lokalni put Polje-Majetići-Stijena, dok će vozila preko 3,5 tone koristiti put Gnjilavac-Ostrožac-Srbljani-Bosanska Krupa-Ljusina.Do potpune obustave saobraćaja, zbog izvođenja neophodnih radova, danas i u naredna dva dana (23. – 25. 05. 2019.god.) od 08 do 18 sati doći će i na regionalnom putu R-459 Tuzla-Šibošnica. Za vrijeme obustave sva vozila iz pravca Tuzle prema Čeliću koristiće putne pravce Dokanj-Obodnica-Previle-Čelić ili Tuzla-Gornja Tuzla-Lopare-Čelić.\nNa dionici A-1 Sarajevo zapad-Lepenica, zbog sanacije klizišta na lokalitetu Ban Brdo, saobraćaj je u tunelu Igman i na mjestu radova preusmjeren iz vozne u preticajnu traku.Zbog radova u tunelu Vranduk II, na magistralnom putu M-17 Zenica-Nemila, saobraća se jednom trakom-naizmjenično. Tokom dana, zbog pojačane frekvencije vozila na ovoj dionici, dolazi do formiranja dužih kolona u oba smjera.U toku su sanacioni radovi na dionicama M-18 Olovo-Kladanj i M-1.8 Srebrenik-Orašje (u tunelu Ormanica), pa se na mjestima izvođenja radova saobraća usporeno-naizmjeničnim propuštanjem vozila.\nZbog izvođenja sanacionih radova, obustavljen je saobraćaj na regionalnom putu R-425a Tromeđa-Zvirovići (za sva vozila, osim za vozila gradilišta i lokalnog stanovništva).Za danas su u vremenu od 09 do 12 sati planirani radovi na dionici regionalnog puta R-445 Visoko-Kakanj, zbog čega će se saobraćati usporeno-jednom trakom.Danas i u naredna dva dana (23. – 25. 05. 2019.god.) izvodit će se radovi i na R-469 Ribnica-Banovići, zbog čega će se saobraćati usporeno-naizmjeničnim propuštanjem vozila.I na ostalim dionicama gdje se izvode sanacioni radovi obavezno je poštivanje postavljene signalizacije. Izdvajamo putne pravce: Semizovac-Vogošća, Mostar-Čitluk, Busovača-Kiseljak, Tarčin-Konjic, Cazin-Srbljani-Bosanska Krupa, Ustiprača-Goražde, kao i radove u Ključu, Jajcu i Tasovčićima (Čapljina).Na graničnim prelazima zadržavanja nisu duža od 30 minuta. Iz sigurnosnih razloga obustavljen je saobraćaj za teretna vozila i autobuse na saobraćajnicama prema i od mosta graničnog prelaza Brčko-Gunja.


Petrović sa saradnicima posjetio Komercijalno predstavništvo Srpske u Izraelu – moguća skora saradnja | Trebinje Danas\nPetrović sa saradnicima posjetio Komercijalno predstavništvo Srpske u Izraelu – moguća skora saradnja\n06.11.2018. u 05:54\nDelegacija Trebinja predvođena gradonačelnikom Lukom Petrovićem i predstavnici Elektroprivrede Republike Srpske posjetili su Komercijalno predstavništvo Srpske u Izraelu, gdje je istaknuta želja za stvaranjem što boljih uslova za međusobnu saradnju dva prijateljska naroda.\nRazgovarano je o više aktuelnih tema, s akcentom na jačanju privredne, ali i drugih vidova saradnje Republike Srpske i Izraela.\nNa sastanku je istaknuto da su mogućnosti za saradanju otvorene, prvenstveno, u oblasti hidroenergetike, poljoprivrede, turizma – grana koje predstavljaju okosnicu strategije razvoja Trebinja i cijele Republike Srpske.\nU okviru posjete Izrealu, Petrović se s delegacijom Grada Trebinja sastao u Jerusalimu i s Njegovim preosveštenstvom patrijarhom Jerusalima i sve Palestine, gospodinom Teofilom III.


Vlada Crne Gore raspisuje tender za gradnju solarne elektrane\nU saopštenju sa sednice vlade se kaže da će Ministarstvo ekonomije da raspiše javni poziv za zakup više od šest miliona kvadratnih metara zemljišta koje je namenjeno realizaciji projekta izgradnje solarne elektrane na lokalitetu Briska Gora u toj opštini na krajnjem jugu zemlje.\nJavnim pozivom je definisano davanje u zakup zemljišta u državnoj svojini ukupne površine 6.621.121 kvadratnih metara radi projektovanja, izgradnje, korišćenja i održavanja solarne elektrane instalisane snage veće od 200 MW, precizira se u saopštenju vlade Crne Gore i dodaje da je postojećim prostornim planom 2,9 miliona kvadratnih metara namenjeno za izgradnju solarne elektrane.\nNajboljem ponuđaču se daje mogućnost potpisivanja ugovora o garantovanom otkupu električne energije po tržišnim uslovima, saopštila je vlada Crne gore.\nPonude za zakup zemljišta i izgradnju solarne elektrane mogu da podnose investitori koji imaju iskustvo u projekatima izgradnje solarnih elektrana sa instalisanom snagom od najmanje 100 MW i ostvarile su godišnji bruto prihod veći od 100 miliona evra u protekle tri poslovne godine, precizirano je u saopštenju.\nCrnogorski mediji procenjuju da bi vlada te zemlje mogla da ostvari prihod od oko 330.000 evra godišnje od zakupa zemljišta na Briskoj gori po minimalnoj ceni od pet evro centi po kvadratnom metru za jednu godinu zakupa.\nTagovi: Briska Gora, solarna elektrana, tender\nPočetna » Vesti » OIE » Vlada Crne Gore raspisuje tender za gradnju solarne elektrane


Anksiozni poremećaji pogađaju 40 miliona ljudi: Šta izaziva osećaj teskobe - Sputnjik Srbija\n06:19 13 Jun 2021\n23:15 19.04.2020 Preuzmite kraći link\nAnksiozni poremećaji, kako se navodi, pogađaju više žene nego muškarce, ali i decu.\nUzrok depresije i stresa može biti bilo šta što vas podseća na bivšeg emotivnog partnera (odeća ili druge stvari), a da toga niste ni svesni. Ukoliko takva sećanja izazivaju više negativnih nego pozitivnih emocija, bilo bi dobro da se rešite toga.\nTakođe, postoje osobe koje ne mogu da podnesu nered u kući, pa je dovoljno da na stolu ugledaju hrpu papira i da se iznerviraju. Ljudima preosetljivim na buku već postojeće simptome mogu da pogoršaju obaveštenja na mobilnom telefonu, a rešenje je da ugase zvuk aplikacije ili da ih obrišu. Neke osobe mogu da osete veliko nezadovoljstvo i kada preko društvenih mreža posmatraju tuđe živote, prenose „Novosti“.\nŠreder savetuje redovni odmor od društvenih mreža, podsetivši da ljudi imaju tendenciju da objavljuju samo ono što je lepo, pa često izostaje prava slika o njima.\nIstraživanje: Socijalno distanciranje u SAD možda do 2022. godine\nizolacija, strah, depresija, poremećaj, anksioznost


FoNet portal :: Pretraga / tagId=29382\nTag: donacija, Pogodaka: 97\nKompanija Perno Rikar (Pernod Ricard) je na današnjem 35. Beogradskom maratonu, šestu godinu zaredom, prikupila sredstva za inicijativu "Bitka za porodilišta" Fonda B92, a obezbeđena je oprema koju će donariti Institutu za neonatologiju, saopšteno je danas.\nPomoć porodicama rudara\nMeđunarodna humanitarna organizacija "28. jun" saopštila je danas da je uplatila donaciju od 8,8 miliona dinara porodicama osmorice rudara koji su poginuli pre 40 dana u rudniku u Sokobanji.\nUkrajini 6,5 milijardi evra\nNa međunarodnoj donatorskoj konferenciji u Varšavi za Ukrajinu je, prema prvim procenama, prikupljeno 6,5 milijardi dolara, objavio je danas u predsednik poljske vlade.\nUkrajini tri miliona evra\nPotpredsednik Vlade Srbije i ministar odbrane Nebojša Stefanović i ambasador SAD Kristofer Hil prisustvovali su danas u Vojnomedicinskom centru „Karaburma“ u Beogradu ceremoniji primopredaje medicinske opreme koju su toj vojnoj zdravstvenoj ustanovi poklonile SAD.\nHemofarm fondacija obeležava 29 godina rada donacijom jedne tone konzervirane hrane za korisnike narodnih kuhinja u Vršcu i Šapcu, gradovima u kojima se nalaze pogoni kompanije u Srbiji, saošptila je danas ta kompanija.\nIzbeglicama sedam stanova\nIzbegličkim porodicama iz Bosne i Hercegovine i Hrvatske, koje imaju prebivalište na teritoriji Varvarina, danas su uručeni ključevi sedam stanova, saopštio je Komesarijat za izbeglice i migracije Srbije.\nMilion evra za Ukrajinu\nJunajted grupa (United Grup) saopštila je danas da će donirati milion evra pomoći za dve humanitarne organizacije u Ukrajini.


STEFANOVIĆ: Ne mogu da verujem da neko ko ima razum i svest bude ponosan na logore u kojima su deca ubijana na način na koji to ljudska civilizacija nije videla!? | Vestinet.rs\nPočetna AKTUELNO\tSTEFANOVIĆ: Ne mogu da verujem da neko ko ima razum i svest bude ponosan na logore u kojima su deca ubijana na način na koji to ljudska civilizacija nije videla!?\nMinistar unutrasnjih poslova Nebojša Stefanović izjavio je da su se istoričari odavno izjasnili prema ustaškim pozdravima i takvoj ideologiji.\nOn je primetio da hrvatsko društvo i država treba jasnije da se odrede prema zločinima.\n“Neka pitaju centre, poput Centra Simon Vizental, šta imaju da kažu o ustaškim zločinima u Drugom svetskom ratu i ideologiji koju je osudio ceo svet, koja je bila deo nacističke Nemačke i deo fašističke ideologije“, rekao je Stefanović.\nOn je to izjavio na graničnom prelazu Gradina, upitan da komentariše izjavu hrvatskog ministra Vlaha Orepića da bi istoričari i pravosuđe trebalo jasno da se odrede prema ustaškom pozdravu „za dom spremni“ i da to treba „pozicionirati“ u zakonu.\n„Ne mogu da verujem da oni (Hrvatska) nisu upućeni da su se istoričari odavno izjasnili oko toga“, dodao je Stefanović.\nOn je istakao da se sve najgore što je postojalo u svetu razvilo u NDH, u fašističko-ustaškoj tvorevini koja je formirana na teritoriji današnje Hrvatske, te dodao da je zastrašujuće što mu se čini da kolege iz Hrvatske treba da shvate da su najpozvaniji da se prvi odrede prema zločinima.\n“Kada pomislite da su logori za decu, kakvi nisu postojali bilo gde u svetu, ikada, postojali u NDH, a da ne postoji jasna osuda ustaškog pokreta, onda to pokazuje da u Hrvatskoj mora da postoji veća svest, društvo mora da bude više angažovano da osudi ustaške zločine, te da mora da postoji i volja države da se procesuiraju svi koji su počinili zločine nad Srbima“, rekao je Stefanović.\nOn je podsetio na bombardovanje kolone na Petrovačkoj cesti 7. avgusta 1995. godine, kada su iz aviona bombardovana deca, starci i žene i kada je ubijeno četvoro dece, te upitao ko je za to odgovarao.\n“Kad daju odgovore na ta pitanja, možda će se kvalifikovati da postavljaju ostala pitanja“, rekao je Stefanović.\nDA SVE BUDE PO ZAKONU – TELEKOM ZAPOSLENIMA MUP-A: 1.000 RSD gratis svakog meseca!


Radio M – Hit Radio › UN pozvao na udržanosti i izbjegavanje eskalacije nasilja u Siriji\nUN pozvao na udržanosti i izbjegavanje eskalacije nasilja u Siriji\nPosted on April 14, 2018 at 11:41 am\nGeneralni sekretar Ujedinjenih nacija (UN) Antonio Gutereš pozvao je u subotu sve države članice UN-a na uzdržanost od svakog čina koji bi doveo do eskalacije nasilja poslije vazdušnih napada zapadnih zemalja na Siriju.\n“Pozivam sve zemlje članice da pokažu uzdržanost u tim opasnim okolnostima i da izbjegnu svaki čin koji bi doveo do eskalacije (nasilja) i pogoršale patnju sirijskog naroda”, rekao je Gutereš.\nGeneralni sekretar UN-a je odložio posjetu Saudijskoj Arabiji kako bi pratio situaciju u Siriji gdje su tokom noći SAD, Francuska i Velika Britanija gađale pretežno vojne ciljeve i centre gdje se pretpostavlja da sirijske snage imaju hemijsko oružje.\n“Svaka upotreba hemijskog oružja je odvratna”, rekao je Gutereš ali je dodao da treba reagovati u skladu s Poveljom UN-a i međunarodnim pravom.\nVojna intervencija zapadnih zemaljama u Siriji nije dobila odobrenje Savjeta bezbjednosti UN-a. Ta intervencija je sprovedena poslije napada u Dumi, posljednjem pobunjeničkom uporištu kod Damaska, gdje zapadane zemlje smatraju da su snage predsjednika Bašara el Asada koristile hemijsko oružje.


Damir Okanović | Logistic Magazin\nOznaka: Damir Okanović\nVožnja od 340 kilometara na sat, divljanje u krivinama i naseljenim mestima, umalo udarac u ženu na putu… i sve to sa obaveznim telefonom u ruci i uključenom kamerom da se divljaštvo zabeleži i okači na mreže! Verovali ili ne, ovako krajnje opasno ponašanje po sve učesnike u saobraćaju praktično je postalo novi izazov neverovatno bahatih vozača u Srbiji i […]\nOvo leto preti da bude najcrnje na putevima u poslednjih nekoliko godina (SRB)\navgust 5, 2019 administrator Ostavite komentar\nČak 63 ljudi poginulo je u julu na putevima Srbije, a ovaj jeziv podatak posebno zabrinjava i upozorava pred avgust – tradicionalno najcrnji mesec na putevima. I već prvi dani ovog meseca krenuli su upravo na taj način, u toku samo trećeg dana u mesecu na putevima u Srbiji poginulo je više od pet ljudi i jedno dete. Nažalost, gotovo […]\nKategorija: Ostalo Tagovi: Damir Okanović, saobraćajne nesreće, vesti\nKako bezbedno putovati (SRB)\njun 24, 2019 administrator Ostavite komentar\nBliži se kraj juna i sve više građana kreće na letovanje. Ove godine, prvi put do Grčke ide se auto-putem, što je skratilo putovanje ali, još važnije, povećalo bezbednost pri odlasku na omiljeno srpsko letovalište. Ipak, nadležni upozoravaju da oprez, očekuje se pojačan saobraćaj. Damir Okanović iz Komiteta za bezbednost sobraćaja naglašava da je jedini bezbedan način za prevoz dece […]\nKategorija: Ostalo Tagovi: Damir Okanović, letovanje, vesti


Tursku ekonomiju treba da procenjujemo sa šireg aspekta , a ne užeg koji se temelji samo na deviznom kursu. Zadržavanje kamatne stope ispod inflacije ne predstavlja problem u trenutnim tržišnim uslovima", napisao je Nebati na Tviteru.\nTURSKA LIRA SAD JE PALA JOŠ 20 ODSTO! Ne pomaže ni nova smena guvernera: Jedan Erdoganov potez sada je bio "koban"\nManipulativni napadi na tursku liru zbog naše politike niskih kamatnih stopa neće ozbiljno naštetiti ekonomiji. Iako je bilo turbulencija u realnom sektoru zbog poslednjih napada na kurs, naša ekonomija ostaje u punoj snazi", dodao je on.\nNebati je naveo da su od 2013. godine, vlasti svaki put nailazile na snažno protivljenje kada bi pokušale da sprovedu politiku niskih kamata, i dodao: "Ovog puta smo odlučni da to sprovedemo".\nUprkos rastućim kritikama, pojedini turski zvaničnici navode u razgovoru za britansku agenciju da se Erdogan ne obazire na apele, čak i unutar svoje vlade, da preokrene politiku i da obećava da će, kako kaže, pobediti "u ratu za ekonomsku nezavisnost".\nNebati je u poruci na Tviteru napisao da će politika smanjenja kamata pomoći Turskoj u eri nakon pandemije kroz privlačne mogućnosti ulaganja, kao što su tehnološki sektor u razvoju, kvalifikovana radna snaga, moderna logistička infrastruktura, itd.\nPredlažem da sve partije preispitaju pogrešnost politike 'visoke kamate, niska inflacija', koja nam se diktira, posebno kada je reč o našoj zemlji koja ima strukturni deficit tekućeg računa", poručio je Nebati na kraju.


Sve Novosti - 07.07.2020 | Sputnjik Srbija\nSocijalistička partija Srbije najoštrije je osudila večerašnje incidente i nasilni upad u Narodnu skupštinu tokom protesta ispred parlamenta protiv novih najavljenih mera na suzbijanju korona virusa, izjavio je lider SPS-a Ivica Dačić.\nLukašenko došao na intervju u čarapama /video/\nPredsednik Belorusije Aleksandar Lukašenko pojavio se na intervjuu u čarapama. Televizijski kanal „Belorusija 1“ objavila je video-snimal.\nSavetniku direktora „Roskosmosa“ određen pritvor od dva meseca\nSavetniku direktora „Roskosmosa“ Ivanu Safronovu, koji je priveden zbog sumnje da je počinio veleizdaju, sud je odredio pritvor od dva meseca. U „Roskosmosu“ nisu želeli to da komentarišu.\nCilj protestne note BiH – da održi sliku da su Srbi najveći agresori\nProtestna nota koju je ministarka spoljnih poslova BiH, Bisera Turković uputila Beogradu nije prvi vid uplitanja u rad srpskog pravosuđa. Hrvatska i BiH žele da zadrže monopol nad suđenjima za ratne zločine devedesetih godina, kao i da se održi slika da su Srbi najveći agresori.


ODLAZAK KUBANSKOG LIDERA I REVOLUCIONARA: Preminuo Fidel Kastro! : Nadlanu.com\nODLAZAK KUBANSKOG LIDERA I REVOLUCIONARA: Preminuo Fidel Kastro!\nObjavljeno 26. nov 2016. / 09:27:15\nPredsednik Kube Raul Kastro saopštio je na nacionalnoj televiziji da je njegov stariji brat preminuo u petak u 22.29 sati. On je rekao da će ostaci revolucionalnog lidera biti kremirani u subotu rano ujutro, "u skladu sa njegovom željom".\nU Kubi će biti proglašena višednevna žalost\n— Matt Mackowiak (@MattMackowiak) November 26, 2016\nFidel Kastro je vladao Kubom gotovo pola veka, a tek 2008. godine je preneo ovlašćenja mlađem bratu Raulu koji je počeo reforme na Kubi. Bivši revolucionar, bio je glavni sekretar Komunističke partije, predsednik i premijer Kube.\nNa drugoj strani, Kastra deo stanovnika Kube, ali i mnogo veći deo zapadnog sveta, vidi kao diktatora i lidera koji je nemilosrdno gušio svaku opoziciju.\nKastro je 1953. godine zatvoren zbog suprotstavljanja Batisti, da bi nakoni izlaska iz zatvora zajedno sa Če Gevarom poveo narod Kube u revoluciju i dospeo na vlast posle trogodišnje gerilske bitke.\nNakon što je položio zakletvu kao premijer Kube, ušao je u sukob sa SAD i 1962. godine je bio centralna figura događaja koji je nad planetom nadvio senku opasnosti od nuklearnog rata - dozvolio je da Sovjetski Savez odgovori Amerikancima na širenje naoružanja po Evropi i razmeste na Kubi balističke rakete sa nuklearnim bojevim glavama.\nI pre nego što su američki špijunski avioni snimili rakete u okolini San Kristobala, Džon F. Kenedi je bio svestan na čijoj je strani Kuba.\n"Ja sam marksista i lenjinista, i biću to do kraja svog života", poručio je celom svetu 1961. godine.\nOd tada traje američka blokada, koja je na neki način "zamrzla" Kubu u vremenu i Fidelovu zemlju načinilo jedinstvenom na svetu.\nJedinstven je bio i njen dugogodišnji lider, koji je uspeo da za pet decenija vladavine preživi nekoliko američkih atentata, kao i bezbroj "lažnih vesti" o smrti u godinama u kojima se borio sa bolešću.\nFidel Kastro će ostati upamćen i po svojim višečasovnim govorima, a jedan od poslednjih je održao u aprilu, kada je i rekao da mu se bliži smrt.\n"Uskoro ću napuniti 90 godina, što nisam ni sanjao. Uskoro ću biti kao svi drugi. Na svakoga dođe red", rekao je Kastro.\nOsim povremenih kolumni u novinama, Fidel Katro se od nedavno praktično povukao iz političkog života, prenosi BBC-a.\nU aprilu je održao jedan od poslednjih govora na kongresu državne Komunističke partije, gde je priznao da je u poodmaklim godinama, ali da je kubanski komunistički koncept i dalje validan, i da će kubanski narod "biti pobednik".


Vulin je u Palati Srbije gde je obavestio medije da je na sugestiju predsednika Srbije Aleksandra Vučića odlučio da odloži najavljeni štrajk glađu, istakao da se nada da lideri SzS-a neće pokušati da urade to što su planirali i namerili i poručio da je on uvek spreman za borbu.\nKako je naveo, profašisti Obradovićevi, Đilasovi i Jeremićevi su se skupili i imali plan da upadnu u institucije zemlje kao poslanici, ali i kao odbornici, na teritoriji čitave zemlje, na silu ili koristeći svoje poslaničke mandate, a onda da počnu sa štrajkom glađu u svakoj od ovih institucija, od Narodne skupštine, do lokalnih samouprava.\n"Tako bi blokirali rad institucija i tako bi pokušali da prikažu Aleksandra Vučića kao čoveka koga je baš briga za bilo čiji život, koga uopšte ne zanima šta će se desiti sa svim tim ljudima koji štrajkuju glađu i pokušati na taj način da iznude ono što traže. Kažem da iznude, ne da pokrenu dijalog, ne da idu na izbore, već da iznude", rekao je Vulin.\nDodao je da smatra da se sve najefikasnije rešava izborima i da se za to zalaže i kod predsednika Vučića i kod Srpske napredne stranke, kao nekoga ko može da odluči o tome.\n"Hajdemo na izbore. Nema onda rasprava. Nema sukoba. Samo izađemo na izbore i građani kažu šta imaju. Nadam se da to nije previše tražiti", rekao je Vulin, saopštilo je Ministarstvo odbrane.\nGovoreći o štrajku glađu, Vulin je podsetio da je štrajkovao 2003. godine u pritvoru u stanici "29. novembar", jer je branio Veselina Šljivančanina.\n"Štrajk glađu se ne pokreće olako i o njemu se ne govori slučajno. On se ne nudi bez dobrog i valjanog razloga. Ja to odlično znam. Nemojte zaboraviti da sam verovatno od svih aktuelnih srpskih političara najduže štrajkovao glađu. Znam šta znači biti bez hrane. Znam šta znači biti bez vode. Znam kako to izgleda posle prvog, drugog i trećeg dana", naglasio je Vulin.\nPrema njegovim rečima, zato se takve stvari ne pokreću olako i zato se o takvim stvarima ne govori slučajno.\nVulin je naveo da se 2003. godine, u vreme vlasti DOS-a, nije tako lako protestovalo, nije se moglo ići ulicama, a da ne budete uhapšeni, prebijeni, da ne upoznate zakon, a samim tim, štrajk glađu, kao sredstvo borbe.\n"Takve stvari se ne potežu olako, samo kada je opasnost velika i kada želite da skrenete pažnju na nešto veliko i na nešto važno", istakao je Vulin.\nKaže da je okupljenima oko SzS svojim štrajkom glađu hteo da pokaže da i sa ove strane Srbije ima neko ko je spreman da im se suprotstavi istim sredstvima koje pokreću i oni, na isti način, i da ne dozvoli da od sebe prave žrtve, jer to nisu, jer su sami pokrenuli nasilje, jer su sami pokušali i pokušaće da spreče institucije da rade.\n"Da im ne dam da prave od bilo koga, pa ni od Aleksandra Vučića, čoveka koji ne brine za tuđe živote. Oni ne brinu za tuđe živote. Zato sam pokrenuo, zato sam tražio i zato sam ponudio štrajk glađu. Smatram da je to adekvatan odgovor i uvek ću dati takav ili sličan odgovor zavisno od reakcije onih koji bi od Srbije da naprave mesto gde ćemo se sukobljavati i gde će se obični građani tući", rekao je ministar odbrane i ponovio da tako nešto nikada neće dozvoliti.\nPozvao je deo opozicije da ne sukobljavaju ljude na ulicama zbog želje da se vrate na vlast.\nVulin je kazao da je jutros vodio dug i prema njegovim rečima "ne uvek tih razgovor" sa predsednikom Srbije Aleksandrom Vučićem i naveo da su njih dvojica saborci iz decenija ozbiljne i uporne opozicione borbe protiv DOS-ovog režima.\n"Kao svi saborci umemo da se ne slažemo. Umemo da mislimo drugačije. Ja mu verujem jer je čovek kome Srbija apsolutno veruje. Verujem i u njegove procene, zato što je čovek koji, bez svake sumnje, dobije sve izbore svojim imenom i prezimenom. Zato sam jutros prihvatio sugestiju svog saborca, svog koalicionog partnera i čoveka koji je prvi u lancu komandovanja Vojskom Srbije, da odložim svoj štrajk dok to ne počnu, i ako to počnu, da rade i drugi", rekao je Vulin.\nPonovio je da je i pored svega uvek spreman za borbu i kazao da je procena vrhovnog komandanta Vojske Srbije, da kao ministar odbrane treba da bude tu gde jeste, te da će to i poslušati, ne lako, kaže i dodaje ne sa velikim entuzijazmom, ali poslušaće ga, jer je to čovek kome veruje, kome Srbija veruje, što je i daleko važnije.\nSvim "dušebrižnicima" koji su se naprasno zabrinuli za njegovo zdravlje, ministar Vulin se ironično zahvalio na iskazanoj brizi.\n"Svima onima koji su potrošili jučerašnji dan nadajući se mojoj skoroj i bolnoj smrti, želim da se izvinim što im to nisam omogućio. Više sreće drugi put. Siguran sam da ćete ustrajati u nadi da mi se to jednog dana ipak desi. Hvala vam na entuzijazmu, na mržnji koju ste pokazali. Hvala svima vama koji ste se tako usrdno nadali da će ovo ipak biti moj fizički i biološki kraj", kazao je.\nOnima koji su usled najnovijih zbivanja razmatrali ministrovu sposobnost vođenja Ministarstvom odbrane, ministar je poručio da ne brinu.\n"Onima koji su bili naprasno zabrinuti šta će biti sa Ministarstvom odbrane i Vojskom ako ja ne budem u punom kapacitetu upravljao Ministrastvom odbrane, evo da ih obradujem, tu sam i u punom kapacitetu ću upravljati Ministarstvom odbrane. Možete da budete u potpunosti mirni", kazao je Vulin.\nIskrenu zahvalnost uputio je onima koji su bili spremni da se na isti način, ličnom žrtvom usprotive nasilju i nepoštovanju institucija.\nVulinizborištrajk glađuSzSVojska Srbije\nErdogan: Podrška prijateljima iz Srbije u borbi protiv pandemije 4


CIA se ne pominje u slučaju uhapšenih pripadnika FSB - Sputnjik Srbija\n22:17 21 Jun 2021\nCIA se ne pominje u slučaju uhapšenih pripadnika FSB\n11:45 01.02.2017 (osveženo 11:46 01.02.2017) Preuzmite kraći link\nAmerička Centralna obaveštajna agencija (CIA) ne pojavljuje se u slučaju izdaje dvojice službenika Centra za informacionu bezbednost u Federalnoj službi bezbednosti Rusije (FSB), izjavio je izvor u policiji.\nIzvor u policiji dodao je da je nejasno koje obaveštajne podatke su specijalne službe mogle da dobiju od dva pritvorena pripadnika FSB, uprkos izveštajima medija koji povezuju prikupljanje podataka sa CIA.\n„Zaista su pritvoreni zbog izdaje. Pretpostavlja se da su redovno davali informacije stranim, verovatno američkim, agentima obaveštajnih službi“, rekao je izvor.\nŠef za istragu o kompjuterskim incidentima u Laboratoriji Kasperski takođe je uhapšen zbog optužbi za izdaju, saopštili su ruski mediji prošle nedelje.\nobaveštajni podaci, izdaja, CIA, FSB


Održan u Beogradu prvi sastanak radne grupe za PARTICIPACIJU mladih\nDatum kreiranja: 10 decembar 2012\nPrvi sastanak KOMS-ove radne grupe za participaciju mladih održan je 6. decembra na Pravnom fakultetu u Beogradu. Ova grupa će se u narednom periodu baviti izradom predloga praktične politike koji se tiče učešća mladih, a koji će biti usmeren ka donosiocima odluka na lokalnom, regionalnom i nacionalnom nivou.\nRadna grupa za participaciju svoj rad je započela analizom i prezentacijom primera dobre prakse o učešću mladih, iz Evrope i regiona, osvrćući se konkretno na Italiju, Austriju, BiH, ali i na Evropsku povelju o participaciji mladih u lakalnom i regionalnom životu.\nČlanove radne grupe sačinjavaju prestavnici NVO, podmladak političkih partija i dva predstavnika Saveza samostalnih sindikata Srbije (industrijski sindikat i Sekcija mladih).\nU nastavku sastanka Vladimir Novaković, član Upravnog odbora KOMS-a, podsetio je na tokove razvoja omladinskog organizovanja u Srbiji, kao i procese kojima se konkretno KOMS, kao najviše predstavničko telo mladih u Srbiji, bavi. Analiza stanja u našoj zemlji potakla je diskusiju učesnika i učesnica o zakonu o volontiranju, ulogama Kancelarija za mlade, Savetu za mlade, kao i mehanizmima za participaciju.\nFinalni dokument biće završen u februaru 2013. godine, do kada će i raditi radna grupa za participaciju mladih.Radna grupa je formirana u okviru projekta "Program izrade i promocije predloga praktičnih politika standardizacija brošura prioritetnih oblasti Nacionalne strategije za mlade”,koji sprovodi KOMS uz podršku Ministarstva omladine i sporta.


BRŽE PREKO MANJIH PRELAZA\nBRŽE PREKO MANJIH PRELAZA\nSa praznicima nam stižu i ogromne gužve\nobzirom da se katolički i pravoslavni Vaskrs ove godine praznuju u razmaku od nedelju dana, 21. i 28. aprila, kao i da se na njih nadovezuju prvomajski praznici, već od danas se očekuje povećan broj putnika koji dolaze ili samo prolaze kroz Srbiju.\nIz Uprave carine navode da pojačavaju aktivnosti na graničnim prelazima, kako bi se promet putnika u prazničnom periodu maksimalno ubrzao, budući da se gužve i povremeni zastoji ne mogu u potpunosti izbeći, jer će na puta istovremeno krenuti, srpski, ali i strani državljani na privremenom radu u inostranstvu. Za putovanje su radni dani uvek bolji izbor od vikenda, a u vreme praznika preporuka je i da se izbegavaju veliki, uvek opterećeni prelazi.\nNa Horgošu će biti otvorene sve raspoložive trake - šest za putnički i jedna za autobuski saobraćaj, a smene pojačane dodatnim brojem službenika, ali savet Uprave carine je da je za putnike bolje da se upute ka manjim prelazima - Kelebiji, Đali, Bačkim Vinogradima ili Bajmoku. Alternativa uvek opterećenim Batrovcima su Šid i Ljuba, a za Preševo je to granični prelaz Prohor Pčinjski.


Republika / Zagorka Dolovac na sastanku sa Katarinom Vendt: Naglašen značaj učešća Srbije u pravosuđu EU\n13:36Stefanović: Aleksić manipuliše građanima Srbije, da prestane da laže i blati predsednika Vučića! 13:33Neće više da živi... Marija Šerifović očajna: Ubiću nekoga! 13:31Ovako je počela jedna velika karijera: Ti, mali debeljuškasti, dođi ovde da igraš vaterpolo 13:31Krizni štab uvodi nove mere? Evo kada bi mogle da počnu da se održavaju utakmice sa publikom! 13:31Krizni štab razmatra ukidanje zabrane okupljanja: Evo kada bi mogle da počnu da se održavaju utakmice sa 13:16Rekord kraljevskog kluba: Novi ugovor Rejesu za 17.sezonu u Realu 13:14Novi slučaj zaraze koronavirusom u srpskim sredinama, ukupno 117 obolelih 13:13Ivan napustio Parove zbog bolesnog sina Željka! Nastao opšti haos kad ga je videla Marija, htela da ga zadavi?! 13:13Napad na Srbina povratnika u Klini: Pokušao da istera tuđu stoku sa svog imanja, pa ga napao komšija Albanac 13:09Simić: Napadi na Srbe povratnike imaju za cilj da uteraju strah! Nadležni da reaguju!\nčetvrtak, 11. 7. 2019.| 15:50\nDolovac sa Katarinom Vendt\nDolovac u poseti tužilaštvu Belgije: Saradnja dve zemlje u borbi protiv organizovanog kriminala\nSrbija Beograd Republički javni tužilac Zagorka Dolovac Sastanak Belgija\nSAZNAJEMO! Sednica GO DS biće pomerena i četvrti put\nKrizni štab razmatra ukidanje zabrane okupljanja: Evo kada bi mogle da počnu da se održavaju utakmice sa\nSmejali se za 100 evra a obećavali 1.000 koje nikada nisu dali: Prosečna plata za 2025. godinu 900 EVRA!\n- sreda, 27. 5. 2020. u 12:22 0\nPredsednik Srbije Aleksandar Vučić rekao je kako su putevi u Smederevskoj Palanci sada u korak sa evropskim, i da će se još ulagati kao...\n- sreda, 27. 5. 2020. u 12:00 0\nPredsednik Srbije prisustvuje postavljanju kamena temeljca za fabriku KyungshinCable, vrednost...\nZamenik gradonačelnika Beograda Goran Vesić obišao je juče novo parkiralište JKP "Parking...


ZAKON O RADU: BEZ DOGOVORA O MINIMALNOJ CENI RADA\nČlanovi Socijalno-ekonomskog saveta (SES) nisu uspeli da dođu do zajedničkog rešenja koliko bi minimalna cena rada trebalo da iznosi u sledećoj godini, izjavio je ministar rada Aleksandar Vulin.\nOn je podsetio da rok da se SES izjasni o minimalnoj ceni rada ističe, ali da će Vlada na jednoj od narednih sednica doneti odluku o tom pitanju, istakavši da se minimalna cena rada primenjuje od 1. januara naredne godine.\nMinistar je naglasio da i sindikati i poslodavci razumeju da ekonomska situacija nije takva da je moguće izaći svim zahtevima u susret, a država sa treće strane mora da sprovede elemente rigorozne štenje.\n"Poslodavci i sindikati nisu uspeli da se dogovore. Vlada Srbije će to uraditi u skladu sa zakonom i u skladu sa svojom politikom koju promoviše...Politika vlade je politika štednje i ona će biti primenjena i na ovoj odluci", rekao je Vulin.\nPrema njegovim rečima povećanje minimalne cene rada nije stvar matematike već pitanja da li to privreda može da izdrži.\nOn je najavio da je na sednici SES-a donet zaključak da se oforme radne grupe koje će raditi na formiranju budućih parametara koji utiču na minimalnu cenu rada, a koji su sada predviđeni Zakonom o radu u članovima 111. i 112.\nMinistar je ukazao da se u javosti često mešaju minimalna zarada i minimalna cena rada.\nMinimalna zarada je socijalna, a ne ekonomska kategorija, minimalac je mera koja se donosi kada je teška situacija i "to je granica ispod koje ne možete da idete čak i ako na tržištu rada možete da nađete čoveka koji će raditi za manje".\nMinimalna cena rada je ekonomska kategorija na koju utiču ekonomski parametri, objasnio je on.\nPredsednik Saveza samostalnog sindikata Srbije Ljubisav Orbović naveo je da su sindikati na osnovu parametara propisanih u Zakonu o radu izašli sa predlogom da bi minimalna cena rada trebalo da iznosi 137,9 dinara.\n"Ovo nije bio naš zahtev, već prosta računica na osnovu parametara koji se nalaze u Zakonu o radu", pojasnio je Orbović.\nPrema njegovim rčima poslodavci se sa tim nisu saglasili a predstavnici vlade nisu imali svoj predlog koji bi izneli na senici SES-a.\n"Zbog toga je ostalo ono što je jedino moguće rešenje, a to je da vlada politički odluči kolika će biti minimalna cena rada za narednu godinu", rekao je on.\nPredsednik UGS Nezavisnost Branislav Čanak naveo je da je na neuspeh u pregovorima o minimalnoj ceni rada pokazao da nedavno usvojeni Zakon o radu ima mnogo nedorečenosti.\n"Mi smo to tvrdili i u vreme kada su uspeli da naprave taj zakon bez nas. Skretali smo pažnju na nedorečenosti a jedna od njih je bila i način utvrđivanja minimalne cene rada. Mesec ipo dana posle donošenja zakona pokazalo se da on ne može da funkcioniše onako kako je nužno", rekao Čanak.\nPredsednik Udruženja poslodavaca Srbije Nebojša Atanacković rekao je da su privrednici ostali pri tome da cenu rada u ovom trenutku ne treba menjati, ali je naveo da će prihvatiti odluku vlade, ukoliko ta cena bude povećana.\nOn je naglasio da su poslodavci spremni da privhvate povećanje do 120 dinara, što je negde oko pet odsto više u odnosu na sadašnju cenu rada.\n"Mi ćemo prihvatiti povećanje ako ga bude. Smatramo da je vlada ta koja će snositi najveću odgovornost. Vlada je ta koja odluku treba da donese na osnovu ukupnog sagledavanja situacije u kojoj se zemlja nalazi", rekao je Atanacković.\nOn je podsetio da je do 2012. godine minimalna zarada iznosila 46 odsto prosečne plate i da su poslodavci tada bili protiv toga da se to menja.\nMeđutim to je izmenjeno, i trenutno je odnos između prosečne zarade i minimalne zarade oko 44 procenta.\n"Mi smo za to da se vrati procenat od 46 odsto. Sa tim procentom mi smo u evropskom vrhu, jer u evropskom zemljama minimalna zarada uglavnom je oko jedne trećine prosečne zarade", ukazao je Atanacković.\nPoslednje povećanje "minimalca" bilo je 1. aprila 2012. godine - sa 102 na 115 dinara, a sadašnja minimalna cena rada u Srbiji od 115 dinara na sat bez doprinosa, prema podacima koji su mediji objavili u julu ove godine, najniža je zakonom garantovana minimalna cena rada na svetu.\nZa prosečna 23 radna dana u mesecu, tako radnik u Srbiji može da dobije minimalac od 21.160 dinara ili 180 evra. Ovaj iznos tačno je duplo niži od iznosa minimalca u Hrvatskoj gde je najniža naknada za rad utvrđena u iznosu od 374 evra.\nVeći iznos minimalca obračunavaju i Mađari (341), ali i Grci. U Grčkoj je minimalna mesečna zarada 684 evra, Šaniji 753, Sloveniji 784, Franucskoj 1439, a u Luksemburgu čak 1.874.\nIstina za volju, u okruženju je dosta zemalja gde radnici moraju da računaju na niži iznos minimalne zarade nego u Srbiji. tako u BiH minimalac iznosi 166 evra, Albaniji 149, Rumuniji 157, a Bugarskoj 159.


Iskliznuo teretni vagon na pruzi Niš–Zaječar, saobraćaj u prekidu - Smedia\nIskliznuo teretni vagon na pruzi Niš–Zaječar, saobraćaj u prekidu\nŽeleznički saobraćaj između Niša i Zaječara trenutno je u...\nNakon što su krajem avgusta uhapšeni zbog sumnje da su od predstavnika malih akcionara Veterinarske stanice Blace tražili i primili mito od 3.000 evra, ...\nNOVE OSUDE ZBOG NELEGALNE GRADNJE Zidali hale u Surčinu i Jakovu bez dozvole!\nNa prelazu Reske zaplenjen automobil\nMađarska policija zaplenila je "bmv iks 6" kojim je upravljao srpski državljanin. Na šasiji bili falsifikovani brojevi. Vrednost automobila je oko 30.000 ...\nAutomatska puška sa bojevom municijom pronađena je prilikom pretresa porodične kuće u selu Jelakci kod Aleksandrovca. Uhapšen muškarac zbog nedozvoljenog ...\nHOROR U IVANJICI: Muškarac se polio benzinom i zapalio\nMuškarac starosti oko 30 godina zatečen je oko 20 časova u Ulici Rumenački put, kod hipermarketa "Matijević", sa prostrelnom ranom desne podkolenice ...


Vučić: “Pišu da smenjujem ljude koje ne poznajem”. Patrijarh: “I priča se da štampa nema slobodu…” - Leutar.net\nHomeVijestiPolitikaVučić: “Pišu da smenjujem ljude koje ne poznajem”. Patrijarh: “I priča se da štampa nema slobodu…”\nVučić: “Pišu da smenjujem ljude koje ne poznajem”. Patrijarh: “I priča se da štampa nema slobodu…”\n25. jula 2019. Leutar Politika, Vijesti 0\nPredsednik Srbije Aleksandar Vučić sastao se u Predsedništvu sa patrijarhom srpskim Irinejom, prenose mediji.\n“Situacija na Kosovu i Metohiji nije jednostavna i čini mi se da je komplikovanija svaki put kada se vidimo i razgovaramo, ali mi nemamo šta drugo osim da se borimo koliko možemo”, rekao je Vučić.\nPatrijarh Irinej se osvrnuo na poziv tužilaštva Specijalnog suda za ratne zločine na Kosovu Ramušu Haradinaju za saslušanje, upitavši ironično “da li su se izvinili oni što su morali da ga pozovu” i primetio da je to “cirkus”.\n“Ali, borićemo se. Nije naša Srbija onoliko slaba koliko je bila, naprotiv, jača je i biće snažnija u svakom pogledu, pre svega ekonomskom”, rekao je Vučić, na šta je patrijarh istakao da “imamo razloga i prava da to činimo“, da se borimo.\nPredsednik Srbije je komentarisao i pisanje medija da će vladika Maksim biti “sklonjen” sa Bogoslovskog fakulteta uz navode da je razlog za to što je kritikovao njegovu politiku na Kosovu i Metohiji.\n“Videli ste da su neki objavljivali da sam se ja mešao u smenjivanje nekih ljudi, koje i ne poznajem. Ne znam ni ko su ti ljudi, ni šta rade… Ali, šta ja tu mogu“, rekao je Vučić.\nA patrijarh je na to konstatovao: “I priča se da štampa nema slobodu…”.\nAnti-SPAM Test * 8 + = 10